» Barselona je “iPrestonica” Evrope\nEvropska komisija je titulu Evropske prestonice inovacije (“iPrestonica”) dodelila Barseloni zbog “uvođenja novih tehnologija kako bi se grad približio građanima”. Panel nezavisnih eksperata je u oštroj konkurenciji u kojoj su bili i Grenobl (Francuska) i Groningen (Holandija) izabrao Barselonu. Nagrada iPrestonica u iznosu od 500,000 evra (IP/13/808) biće iskorišćena u svrhu podizanja inovacija na viši nivo. Barselona je proglašena pobednikom danas, na završnoj ceremoniji Konvencije inovacija 2014, najznačajnijem događaju u oblasti inovacija u Evropi (#EUIC2014).\nMari Gejgan-Kvin, evropska komesarka za istraživanje, inovaciju i nauku, je rekla: “Barselona je zasluženi dobitnik prve iPrestonica nagrade, zbog posvećenosti u upotrebi novih tehnologija u korist svojih žitelja. Ipak, bilo je i mnogih drugih sjajnih inicijativa i predloga, i ja želim da se gradovi i regioni ujedine i podele svoja iskustva. Izvanredne inicijative na lokalnom nivou će doprineti pretvaranju Evropske unije u Uniju inovacija.”\nSeptembra 2011, gradsko veće Barselone je pokrenulo projekat “Barselona kao grad ljudi”, uvođenjem novih tehnologija koje bi podstakle privredni rast i blagostanje njenih građana putem:\nInicijativa za otvoreni pristup podacima, nudeći dragocene informacije pojedincima i privatnim kompanijama;\nInicijativa za održivi razvoj grada kroz pametno osvetljenje, mobilnost (e-vozila) i rezidualnu energiju (mreže grejanja i hlađenja);\nUnapređenja saveza istraživačkih centara, univerziteta, privatnih i javnih partnera u okviru projekta;\nPružanja “pametnih usluga” na fleksibilan, trajan i brz način korišćenjem informaciono-komunikacione tehnologije – koja je korišćena u svrhu pokretanja inovacija u različitim delovima grada.\nInovacija je od presudnog značaja za privredni rast i poslovnu konkurentnost, i u samom je središtu strategije Evropa 2020 Evropske unije. Dve trećine populacije EU danas živi u urbanim područjima. Ova područja zbog toga igraju ključnu ulogu u stvaranju inovativnije Evrope, a kako postaju inovativnija, ovo ih čini boljim mestom za život.\nNagradom Evropska prestonica inovacija, Komisija prepoznaje one gradove koji ulažu napore kako bi unapredili inovacije i kvalitet života svojih građana.


Nova podrška države politici rađanja – GM Press\nNova podrška države politici rađanja\nRedakcija 22 novembra, 2021\t0 Komentara\nU narednih deset dana biće poznata celovita i sveobuhvatna podrška politici rađanja dece u Srbiji, najavio je predsednik Aleksandar Vučić na instagram-nalogu „budućnostsrbijeav“.\n– Želim da obavestim građane da ćemo u narednih deset dana izaći sa celovitom i sveobuhvatnom podrškom politici rađanja dece u našoj Srbiji – napisao je Vučić, i poručio da „sve što radimo nema nikakvog smisla ukoliko ne bude onih koji sve to mogu da sačuvaju i unaprede u budućnosti“. – Ovo što sam napisao biće velika vest, zbog značajnog uvećanja davanja od strane države svim ženama koje se odluče da rode decu.\nPredsednik je letos izjavio kako je dobio predloge od ministra za brigu o porodici i demografiji Ratka Dmitrovića da se krene sa izmenama Zakona o finansijskoj podršci porodicama sa decom. Kako je tada naveo, iznosi koje država isplaćuje za decu i rađanje bili bi značajno uvećani, ne samo za prvo, već za svako dete. Vučićev predlog bio je da se davanja za svako rođeno dete povećaju na 5.000 evra.\nDa je parovima koji se odlučuju za stvaranje porodice više nego potrebna pomoć i materijalna stabilnost jasno je pokazala prošla godina. Tada je, prema podacima Republičkog zavoda za statistiku, zabeležen rekordno negativan prirodni priraštaj, između ostalog i zbog virusa korona. U Srbiji je prvi put rođeno manje od 62.000 beba, dok smo istovremeno imali povećanu smrtnost od oko 115.000 ljudi (uobičajeni godišnji prosek kreće se 102.000 – 103.000). Najviše novorođenčadi bilo je u Beogradskom regionu (17.236), a najmanje u južnoj i istočnoj Srbiji (11.657)\nTags: aleksandar vucic, podrska drzave, politika rađanja\nMagla smanjuje vidljivost na više puteva\nZa tri dana 66 pozitivnih na korona virus


RUKOMET Archives - Страница 2 од 11 - Sport ekspres\n22/02/2018 22/02/2018 Rajko B\nSrpski rukomet potresa veliki skandal. Rukometaši Srbije oštrim saopštenjem za javnost oglasili su se povodom nedavnih komentara selektora Jovice Cvetkovića koji je optužio svoje pulene da su „bančili do zore po Zagrebu“ za vreme Evropskog […]\nRUKOMET (Ž): Jagodina i Naisa slavili u gostima\nU dve odložene utakmice 11. kola Superlige za rukometašice, Jagodina je pobedila Kikindu u gostima sa 20:15 (9:8), dok je Naisa bila bolja od Bukovičke Banje sa 33:32 (19:17). Jagodina je sa dva vezana trijumfla […]\nNAPUSTIO PRVAKA EVROPE: Abutović prešao u Rajn-Nekar Leven!\nRukometaš Vardara, specijalista za odbranu Ilija Abutović, posle sedam godina napušta skopski klub i ubuduće će nositi dres nemačkog Rajn-Nekar Levena. On je potpisao dvogodišnji ugovor sa šampionom Bundeslige i istakao da je zadovoljan što […]\nPOSLEDNJI ČIN EP: Svemogući Šterbik, Španci prvi put evropski prvaci! Bronza legendarnim Francuzima!\n29/01/2018 Rajko B\nRukometaši Španije su prvi put postali prvaci Evrope! „Furija“ je posle velikog preokreta u nastavku savladala Švedsku sa 29:23 (12:14) i posle četiri izgubljena finala se popela na vrh Starog kontinenta. Za rukometaše Španije peto […]\nPredsednik Vojvodine Milan Đukić posle debakla rukometne reprezentacije Srbije: Svi marš iz Saveza!\n25/01/2018 25/01/2018 Slobo M\nPredsednik Vojvodine Milan Đukić poziva selektora Cvetkovića i ljude koji vode srpski rukomet da podnesu ostavke. Srpskom rukometu potrebne su korenite, a ne kozmetičke promene kakve su izvršene 2016. godine, smatra prvi čovek Vojvodine Milan […]


Ekpe Judo bivši šampion Evrope Virtus Bolonja Partizan Željko Obradović\nBivši šampion Evrope potpisao za crno-bele\nNekadašnji košarkaš Fenerbahčea, kojeg je tražio Partizan na čelu sa Željkom Obradovićem, potpisao je ugovor sa Virtusom. Bivši prvak Evrope tako je obukao... 18.07.2021, Sputnik Srbija\nPrethodnih dana konstantno se pisalo o tome da je iskusni Judo velika želja Partizana i legendarnog trenera Obradovića sa kojim je uspešno sarađivao, ali se on na kraju odlučio za odlazak na Čizmu.Košarkaš visok 208 centimetara sa zavidnim NBA iskustvom i preko 400 odigranih utakmica, potpisao je dvogodišnji ugovor sa Virtusom, prvakom Italije, koji je do titule predvodio nekadašnji selektor Srbije Saša Đorđević, s kojim kasnije nije produžen ugovor.Podsetimo, Judo je uz Bogdanovića i Kalinića bio jedan od ključnih igrača koji su u dresu Fenerbahčea 2017. godine pokorili Evropu.Osim Evrope i NBA lige, Judo je igrao i u Kini prethodne dve godine.► Amerikanci „kradu“ iz Srbije – zbog Luke► „Grčka nakaza“ na korak do prve titule, Finiks na ivici tragedije! /video/► Vreme je da Amerika čuje vapaje i pogleda ka Evropi\n© AFP 2021 / ETHAN MILLEREkpe Judo\nNekadašnji košarkaš Fenerbahčea, kojeg je tražio Partizan na čelu sa Željkom Obradovićem, potpisao je ugovor sa Virtusom. Bivši prvak Evrope tako je obukao crno-beli dres, ali ne kluba iz Humske, već iz Bolonje.\nPrethodnih dana konstantno se pisalo o tome da je iskusni Judo velika želja Partizana i legendarnog trenera Obradovića sa kojim je uspešno sarađivao, ali se on na kraju odlučio za odlazak na Čizmu.\nKošarkaš visok 208 centimetara sa zavidnim NBA iskustvom i preko 400 odigranih utakmica, potpisao je dvogodišnji ugovor sa Virtusom, prvakom Italije, koji je do titule predvodio nekadašnji selektor Srbije Saša Đorđević, s kojim kasnije nije produžen ugovor.\n„Na kraju pregovora koji su se zakomplikovali interesovanjem nekoliko klubova iz Evropkupa i Evrolige, Ekpe Judo je izabrao Virtus iz Bolonje. Igrač sa 400 NBA utakmica iskustva, dvogodišnjim iskustvom u Evroligi, titulom u tom takmičenju i MVP priznanjem, uz još dve titule prvaka Turske. Doneće našem rosteru ambiciju pobedničkog mentaliteta i iskustva sa najvišeg nivoa“, poručio je generalni menadžer Virtusa Paolo Ronci.\nPodsetimo, Judo je uz Bogdanovića i Kalinića bio jedan od ključnih igrača koji su u dresu Fenerbahčea 2017. godine pokorili Evropu.\nOsim Evrope i NBA lige, Judo je igrao i u Kini prethodne dve godine.\n► „Grčka nakaza“ na korak do prve titule, Finiks na ivici tragedije! /video/


► Dveri: Svojim telima ćemo braniti Skupštinu od nasilnika kada SNS kolektivno\nOdbornička grupa Dveri u Skupštini Čačka saopštila je danas "da će svojim telima braniti Skupštinu od nasilnika" kada funkcioneri Srpske napredne stranke (SNS) i njihovi kadrovi odu 19. aprila u Beograd, na miting podrške predsedniku Srbije Aleksandru Vučiću.\n"To će za posledicu imati da Srbija staje i da ni jedna državna služba neće raditi, odnosno da oni koji žele da se leče, da završe nešto u opštini, nekom javnom preduzeću ili slično, neće moći to da urade", navodi se u saopštenju.\nDveri ističu da se čak može desiti da "izmišljeni neprijatelj SNS-a, baš tog dana krene i osvoji sve državne institucije", što bi prema njihovoj oceni "bio skandal i veliki problem, jer masa stranački zaposlenih ljudi neće imati gde da se vrati".\n"Zato smo odlučili, da tog dana, kolegijalno, uđemo u javna i državna preduzeća, opštinske uprave i druge ustanove, i svojim telima odbranimo i sačuvamo institucije, dok su 'sendvičari' SNS-a, kako ih smatraju njihovi funkcioneri, na mitingu u Beogradu. Time smo spremni da branimo institucije od nasilnika koji su ih uzurpirali i koji sprovode nasilje nad građanima", navodi se u saopštenju Dveri.\nOpoziciona odborička grupa Nove Srbije (NS) u Skupštini Čačka najavila je juče da će 19. aprila ući u lokalnu Skupštinu i javna preduzeća u tom gradu i "čuvati ih" dok funkcioneri SNS budu bili na mitingu u Beogradu.\nŠef odobrničke grupe NS Miloš Marić rekao je na konferenciji za novinare da će oni "čuvati" isntitucije sistema isto kao što su članovi SNS to radili dok su odbornici NS bili na mitingu opozicije u Beogradu.\nDveri: Priveden naš odbornik iz Kuršumlije zbog snimanja sednice školskog odbora\nOdbornik Dveri iz Kuršumlije Oliver Milosavljević priveden je zbog toga što je, kako je saopšteno, snimao na sednici školskog odbora Osnovne škole "Miloje Zakić" u tom gradu,...\nMarković (SNS): U Parizu bi mogao da se formuliše okvir za dijalog\nPoslanica Srpske napredne stranke i članica Odbora Skupštine Srbije za evrointegracije, Vesna Marković, izjavila je danas da je samit u Parizu - ako se održi - prilika da se formuliše okvir za...\nFabrika "Prvi partizan" iz Užica je saopštila da je zaposlenima, koji su išli na miting "Budućnost Srbije" 19. aprila, odobrena isplata jednodnevne naknade zarade čiju...


Naslovna/Banjaluka/Dragočaj dobija novu ambulantu\n25.12.2019.25.12.2019.Dragočaj dobija novu ambulantu\nGrad Banja Luka planira izgradnju nove ambulante u Dragočaju, čime će stanovništvo ovog potkozarskog kraja moći da dobije usluge zdravstvene zaštite u daleko boljim uslovima.\nUz gradnju ambulante na Petrićevcu, koja će biti puštena u funkciju naredne godine, prioritet gradske administracije je i nova ambulanta u Dragočaju, jer je postojeći objekat u veoma lošem stanju.\nSredstva za buduću ambulantu u Dragočaju obezbijeđena su budžetom u iznosu od 300.000 KM.\n-Planirano je da nova ambulanta bude sagrađena na mjestu nekadašnje ambulante u ovom naselju koja se ne koristi decenijama. To je gradsko zemljište i time olakšavajuća okolnost da objekat što prije bude sagrađen – kazao je načelnik Odjeljenja za komunalne poslove Petar Bilčar.\nPrema njegovim riječima, slijedi izrada potrebne dokumentacije, kako bi na proljeće mogli raspisati tender za izgradnju buduće ambulante.\nSadašnji objekat ambulante porodične medicine u Dragočaju znatno je oštećen usljed slijeganja tla. Trenutno, u ovoj ambulanti, koja obuhvata oko 8.000 stanovnika ovog kraja, djeluju četiri tima porodične medicine.\nFoto arhiva: Dragočaj\nAmbulanta Banja Luka Dragočaj Facebook Google Petar Bilčar proljeće stanovništvo Twitter\nDrugi dio jesenje akcije uređenja grada\nZemljotres pogodio šire područje Banjaluke\nAsfaltiranje puta za Priječane: 14. avgusta potpuna obustava saobraćaja\nSveštenici spalili knjige o “Hari Poteru”


Narvno, postoji mogućnost da će na proleće ne samo oni, već ceo Balkan pratiti dvomeč Crvena zvezda - Dinamo Zagreb, ali nisu samo "modri" potencijalni rival srpskog prvaka.\nNisu ni najteži, svakako.\nNajpre o nadmetanju u kome je i srpski prvak: Prva mesta su u grupama Lige Evrope osvojili Roma, Arsenal, Bajer, Rendžers, PSV, Napoli, Hofenhajm iz Zvezdine grupe, ali i Lester, Milan, Viljareal, Totenhem i pomenuti Dinamo Zagreb. To su sve potencijalni Zvezdini suparnici, ali i ne samo oni.\nKad počinje žreb, a kada se igra?\nŽreb za šesnaestinu finala biće održan ovog ponedeljka od 13 časova u Nionu, a mečevi te, uvodne runde nokaut faze, biće igrani 18. i 25. februara.


suđenje : strana 2 : Južne vesti\nVozač Koridora Srbije Dejan Stanojević proglašen je krivim za saobraćajnu nesreću koja se dogodila pre više od 2 godine na naplatnoj rampi “Doljevac” i u kojoj je poginula 51-godišnja Stanika Gligorijević. Sud je odlučio da bude kažnjen sa 3 godine i 10 meseci zatvorske kazne, dok će mu na 4 godine biti oduzeta vozačka dozvola.\nU završnoj reči na suđenju za saobraćajnu nesreću na naplatnoj rampi “Doljevac” tužilac Jelena Kocić predložila je da se Dejan Stanojević, vozač Koridora Srbije , proglasi krivim i kazni zatvorom od 5 godina i zabranom upravljanja motornim vozilima od 5 godina. Sa druge strane, advokati porodice stradale Stanike Gligorijević traže maksimalnu kaznu zatvora od 8 godina.\nNi na današnjem ročištu za nesreću na naplatnoj rampi "Doljevac" nije bilo završnih reči jer je branilac vozača "škode" Koridora Srbije zatražio dodatno vreme da ih dopuni. One će se, kako su najavili iz suda, čuti u četvrtak, kada će biti objavljena i presuda. Proces je danas nastavljen svedočenjem drugog policajca iz patrole koja je prva došla na mesto udesa, a ponovnim pregledom snimaka utvrđeno je da je on po dolasku odvezao službeni auto, njime napravio krug i vratio se na isto mesto, ali kaže se ne seća zašto je to uradio.\n08:52, 20. 4. 2021.\nNa jednom od, najverovatnije, poslednjih ročišta zbog nesreće na naplatnoj rampi u Doljevcu, advokat oštećenih Božo Prelević i zvanično je zatražio od predsednika Srbije Aleksandra Vučića sporna 2 minuta saobraćajne nesreće, pošto je on tvrdio da je video kompletan snimak, dok je na suđenju prikazan onaj na kome nedostaju ti sporni minuti. Saslušavaju se i policajci koji su vršili uviđaj.\nU nastavku suđenja za saobraćajnu nesreću na Bulevaru Medijana u kojoj su nastadali 12-godišnji dečak i muškarac star 45 godina, na današnjem ročištu saslušano je 7 saobraćajnih policajaca koja su imala slična svedočenja o ponašanju vozača “audija”. Sud je odlučio da uradi komisijsko veštačenje kojim stručnjaci treba da se procene uračunljivost, zrelost i moguće neurološke probleme vozača, dok su advokati obe strane imali primedbe na to kako je veštak odredio brzinu i kočenje automobila.\nNastavljeno suđenje za nesreću na Bulevaru Medijana - svedočile devojčice iz automobila\n17:43, 5. 4. 2021.\nSaslušanjem maloletnih devojaka koje su bile u automobilu i sudskog veštaka, nastavljeno je suđenje 19-godišnjem N. S. iz Beograda, koji je optužen da je 4. januara ove godine u saobraćajnoj nesreći na Bulevaru Medijana "audijem" izleteo na trotoar i usmrtio dečaka od 12 godina i 45-godišnjaka.\nPočelo suđenje za nesreću na niškom Bulevaru Medijana, vozač se izjasnio da nije kriv\n12:36, 26. 3. 2021.\nSuđenje 19-godišnjem N. S. iz Beograda, koji je optužen da je 4. januara ove godine u saobraćajnoj nesreći na Bulevaru Medijana "audijem" izleteo na trotoar i usmrtio dečaka od 12 godina i 45-godišnjaka, počelo je u Osnovnom sudu u Nišu. Okrivljeni vozač se izjasnio da nije kriv, a advokati oštećenih, odnosno porodica stradalih, zahtevali su da tužilaštvo prekvalifikuje krivično delo u optužnom predlogu, te da se umesto 1 do 8 godina, vozač suoči sa kaznom od 12 godina.\n14:35, 8. 3. 2021.\nNi na današnjem glavnom pretresu suđenja vozaču Zorana Babića za nesreću na naplatnoj rampi kod Doljevca nisu se čule završne reči, jer se policajci koji su svedoci nisu pojavili, pa je sve odloženo za 20. april. Saslušan je saobraćajni veštak koji je rekao da su ekspertizu radili na osnovu dostupnih materijala, odnosno bez 2 minuta snimka i tehničkog pregleda automobila u kojem je bio Babić. Sestra preminule Stanike Gligorijević ne odustaje od zahteva da se vide tih 2 minuta snimka sa naplatne rampe koja nedostaju.\nSaslušanjem svedoka i davanjem završne reči na današnjem ročištu pred Osnovnim sudom u Nišu nastavlja se suđenje Dejanu Stanojeviću, vozaču nekadašnjeg direktora Koridora Srbije Zorana Babića zbog nesreće na naplatnoj rampi "Doljevac".\nSutra presuda Ninoslavu Jovanoviću, na godišnjicu hapšenja i 7 meseci od početka suđenja\n12:23, 4. 1. 2021.\nNa godišnjicu hapšenja Ninoslava Jovanovića iz Malče, osumnjičenog za otmicu 12-godišnjakinje, kao i 7 meseci nakon početka suđenja višestrukom povratniku silovatelju - Viši sud u Nišu izreći će mu presudu u utorak 5. januara.\nNinoslav Jovanović ponovo tražio izuzeća, ali je suđenje okončano, sledi presuda\n18:24, 30. 12. 2020.\nNastavljen je glavni pretres na suđenju Ninoslavu Jovanoviću iz Malče, osumnjičenom za otmicu devojčice, a u Višem sudu kažu da je on ponovo tražio izuzeća, ovog puta predsednika sudećeg veća, članova veća i predsednika suda, ali je i taj zahtev odbijen. Dokazni postupak je okončan i 5. januara se očekuje presuda.\nNinoslav Jovanović tražio izuzeće tužioca, suđenje odloženo\n14:53, 28. 12. 2020.\nNinoslav Jovanović iz Malče koji se sumnjiči za otmicu maloletne devojčice u decembru prošle godine tražio je izuzeće tužioca i njegovog zamenika, pa je ovo ročište odloženo dok tužilaštvo ne odgovori na zahtev.\nOpozicionarka objavila na Tviteru da je Sotirovski zaposlila 3 člana porodice, gradonačelnica Niša je tužila\n12:07, 25. 12. 2020.\nZbog tvrdnji koje je iznela na društvenim mrežama da je Dragana Sotirovski u vreme dok je bila načelnica Nišavskog okruga zaposlila 3 člana svoje porodice u državnim ustanovama i preduzećima, Jelena Milošević iz Stranke slobode i pravde našla se pred sudom. U privatnoj tužbi Sotirovski je optužuje da je iznela lične podatke članova njene porodice, a kao uvredu prepoznala deo objave “verujem da ćemo oterati ovaj šljam”. Sotirovski, koja danas nije došla u sudnicu, traži odštetu.\nOdložen glavni preteres u suđenju Babićevom vozaču, okrivljeni se nije pojavio u sudnici\n14:43, 23. 12. 2020.\nVozač bivšeg direktora Koridora Zorana Babića, Dejan Stanojević koji je osumnjičen da je na naplatnoj rampi autom usmrtio 51-godišnju ženu, nije se danas pojavio u sudnici u kojoj je trebalo da se čuju poslednja svedočenja i završne reči, pa je suđenje odloženo za 8. mart. Sestra poginule i dalje insistira da se objavi kompletan snimak sa rampe u Doljevcu i poručuje da suđenje ne može da se završi bez ta dva minuta snimka koji nedostaju.\nSuđenje za ubadanje mladića nožem na keju u Nišu - optuženi negirali krivicu\n13:59, 23. 12. 2020.\nSva četvorica okrivljenih negirali su krivicu na glavnom pretresu na suđenja za napad na Uroša Janjića na nišavskom keju od pre godinu i po dana, pa i 34-godišnjak kome se na teret stavlja zločin iz mržnje i nanošenje teških telesnih povreda nožem. Svedočio je samo Đ. Đ, Janjićev drug koji je bio te večeri sa njim i potvrdio da je majica sa antifašističkom porukom bila povod napada, dok su ostali izjavili da će se braniti ćutanjem.\nNastavljeno suđenje Jovanoviću, još jedno ročište do kraja godine\n16:04, 16. 12. 2020.\nNa današnjem ročištu suđenja Ninoslavu Jovanoviću, koji je pre skoro godinu dana oteo maloletnu devojčicu iz Suvog Dola i bio u bekstvu nekoliko dana, saslušan je, kako kažu u Višem sudu, predstavnik komisije koja je obavila mentalno veštačenje devojčice. Dokazni postupak je u toku, a novo ročište zakazano je za 28. decembar.


Sastanak zdravstvene mreže jugoistočne Evrope u Sarajevu\n28/06/2016 | 10:59 | Izvor: SRNA\nRegionalna saradnja u javnom zdravstvu predstavlja najveći prioritet za podršku političkoj saradnji i ekonomskom razvoju u regiji jugoistočne Evrope, kako bi omogućila izgradnju povjerenja i pružila podršku evropskim i evroatlantskim integracionim procesima, rekao je u Sarajevu ministar civilnih poslova BiH Adil Osmanović.\nSarajevo: Zdravstvena mreža Јugoistočne EvropeFoto: SRNA\nOtvarajući dvodnevni Plenarni sastanak Zdravstvene mreže Јugoistočne Evrope /SEEHN/ na kojem učestvuju predstavnici zemalja članica Mreže, a kojom predsjedava BiH, Osmanović je rekao da će neke od tema biti pregled napretka rasta zdravstvene mreže jugoistočne Evrope u prvoj polovini ove godine, te pregled provođenja zdravstvenih mreža i ciljeva strategije.\nOn je istakao da je BiH u tom procesu bila ravnopravan i posvećen korisnik ali i partner, te je zdravstveni sistem BiH uveliko obogaćen regionalnim iskustvima i vrijednostima.\nMinistar zdravlja i socijalne zaštitet Republike Srpske Dragan Bogdanić rekao je da ova konferencija ima značaj za razvoj saradnje i bolje kooperacije svih ministara zdravlja na području Јugoistočne Evrope.\n"Dosadašnja saradnja bila je veoma uspješna i imali smo svi korist od ovoga, a posebno je to bilo vidljivo u vrijeme poplava 2014. godine kad se viđelo da je dobra koordinacija svima dobrodošla i kada smo preduprijedili neke probleme. Značaj jeste i kada je riječ o mentalnom zdravlju, kontroli zaraznih i nezaraznih bolesti i boljoj saradnji među državama", naglasio je Bogdanić i dodao da ovaj projekat treba podržati i da on treba da nastavi sa radom.\nDirektor Svjetske zdravstvene organizacije Kancelarija za BiH Viktor Olzanski rekao je da će danas biti razmatrana važna starateška dokumenta iz oblasti zdravstva, a biće riječi i o predstojećem sastanku koji će biti održan u Moladaviji.\nDirektor Sekretarijata Zdravstvene mreže za Јugoistočnu Evropu Marija Ruseva rekla je da će na dvodnevnoj konferenciji biti rađeno na pripremi foruma u Moldavija.\n"Ovaj sastanak i predstojeći forum obezbijediće vizije koje imaju devet zemalja o tome kako da se orijentišu i implementiraju UN održive i razvojne ciljeve, ali isto tako da idu ka unapređenju zdravlja i prosperiteta i blagostanja zemalja koje su uključene u mrežu", rekla je Ruseva i zahvalila BiH na predsjedavanju ovom mrežom.\nSastanak se održava u zajedničkoj organizaciji regionalnog Direktora Svjetske zdravstvene organizacije za Evropu Suzane Јakab i Ministarstva civilnih poslova BiH, Ministarstva zdravlja i socijalne zaštite Republike Srpske, federalnog Ministarstva zdravstva i Ođeljenja za zdravstvo i ostale usluge Brčko distrikta.\nBiH krajem juna završava predsjedavanje SEEHN, a plenarni sastanak u Sarajevu je priprema za 4. Ministarski forum koji će biti održan 3. i 4. novembra u Kišnjevu, Moldavija.


Mitrovica eko-frendli grad jedan je od ciljeva mitrovačkog SNS-a - Sirmiuminfo\nSremska Mitrovica – Na konferenciji za medije Liste „Aleksandar Vučić – Za našu decu.” predstavljeni su ciljevi i projekti u oblasti ekologije. U narednom petogodišnjem periodu naš grad bi trebalo da postane prepozant na svetskoj mapi eko-frendli gradova, rekao je Dmitar Stanišić i najavio izgradnju tri nova parka, prečistača otpadnih voda i druge brojne projekte.\nDmitar Stanišić sa Liste „Aleksandar Vučić – Za našu decu.” rekao je da projekti koje planiraju da realizuju u narednih pet godina u oblasti ekolgije imaju za cilj da od našeg grada naprave čistiji grad. “Iako je higijena na zavidnom nivou i dobijamo pohvale sa svih strana pogotovo od ljudi koji ne žive u Sremskoj Mitrovici, čini mi se da je najveći utisak kad ljudi dođu u Mitrovicu pored infrastrukture, higijena našeg grada. Našim planom smo predvideli da od Mitrovice napravimo dugoročno, eko-frendli grad, dakle da Mitrovica bude na mapi Evrope što se tiče ekologije, da možemo time da se ponosimo. To je kompleksan i dug proces, ne može da se završi za nekoliko meseci, čak ni godina i on je permanentan, tu nam treba najveća podrška građana jer ne može samo javne institucije da rade jedan posao, a građani da budu, ne svi naravno, nego manjina, na drugoj strani. Kao i u prethodnim ciljevima i u oblastima koje smo već razmatrali, tako i u oblasti ekologije imamo takođe pet projekata i prvi je izgradnja tri nova parka. Vidim da su se neki brinuli o tome kako ćemo uspeti tu količinu sadnica o kojima smo govorili da zasadimo na jednom mjestu, moram da im kažem da to nije ni predviđeno tako, očigledno ili nisu razumeli, ili nisu nešto dobro pročitali. Tri parka su predviđena na teritoriji iza Poslovno-sportskog centra „Pinki” to je jedan, drugi je u okolini hipodroma i treći je na području Mačvanske Mitrovice. Pored toga imamo u planu da zasadimo 80.000 sadnica, simbolično za 80.000 Mitrovčana i naravno to neće biti sadržano samo u ta tri parka, nego će biti i u Kuzminu, Martincima, Laćarku i svuda gde je to neophodno kako bi podigli pošumljenost Sremske Mitrovice. Pošumljenost Sremske Mitrovice je iznad proseka Vojvodine ali nismo time zadovoljni i ići ćemo ka tome da se približimo evropskom proseku pošumljenosti koji je dosta visok, morate nečemu stremiti da bi ste nešto i radili”, rekao je Stanišić.\nPored ova dva projekta imaju ideju da rade vetro-zaštitne pojaseve koji su svakako značajni pogotovo na području regionalnih i magistralnih puteva. Ono što je značajno za Sremsku Mitrovicu, po rečima Stanišića jeste prečistač otpadnih voda.\nKako je istakao Dmitar Stanišić: „Izrada projekta prečistača otpadnih voda je u toku i nadamo se da će u narednim godinama to biti realizovano, to će biti jedan od najvećih infrastrukturnih projekata, jedan od najveće vrednosti koja koje će biti o trošku budžeta Grada Sremske Mitrovice. Iz ove oblasti imamo projekat gde ćemo svako domaćinstvo opskrbiti, odnosno svako domaćinstvo će dobiti jednu kantu za selekciju otpada i na taj način želimo da uključimo sve građane Sremske Mitrovice u celu ovu priču oko ekologije. Pored ovih stvari koje planiramo za budućnost, moram da podsetim da smo mi neke stvari i ranije radili, a tiču se ovoga, linija za selekciju otpada je završena, čeka se da se pusti u rad. U oblasti javnog saobraćaja imamo autobuse koji zadovoljavaju najsavremenije i najmodernije evropske standardne, imaju Euro-6 motore, dakle zagađenost je minimalna. Radili smo i na pošumljavanju, imali smo akciju da se od Mačvanske Mitrovice, pa sve do Zasavice sadi drvored, slično smo skoro imali u Kuzminu. Oblast ekologije je značajna za budućnost, mislim da je došlo vreme da o tome sada govorimo jer smo u prethodnom periodu imali probleme koje smo morali da rešavamo, koji su bili urgentni, primarni, u godinama ispred nas ovo će biti aktuelna tema.”\n„Pored priče o ekologiji, kada sam se spremao za ovu konfereciju za medije našao sam jedan stari propagandni materijal, odnosno stari flajer koji smo mi 2016. godine uradili za potrebe lokalne kampanje, odnosno lokalnih izbora. Imam potrebu da sa vama i sa svim građanima Sremske Mitrovice podelim ovo. Tada, kada smo izneli naš plan i program, on je sadržao nekih devet tačaka i kada smo ga iznosili naišli smo na osudu javnosti, na podsmeh javnosti, kao i danas verovatno za sve ove oblasti i projekte o kojima govorimo, ljudi misle da nećemo završiti, da smo tada 2016, kao i danas pokušali da prikupimo jeftine političke poene. Vidite, mi smo tada obećali podvožnjak, bazen, put kroz Laćarak, školu u Mačvanskoj Mitrovici, rešen javni saobraćaj, rešene panele za odbranu od poplava, rešen azil za životinje, stadion i pijacu i svi ste svedoci kao i svi građani Sremske Mitrovice, mi smo sve ove stvari, zapravo najveći deo ovih stvari rešili, završili. Iako su mnogi ovi projekti, mnoge ove stvari bile decenijama aktuelna tema u našem gradu, ostalo je još, zapravo nije završeno u ovom momentu, stadion i gradska pijaca, mada za stadion kao što svi znate, pričali smo o tome, projekat je u završnoj fazi i uskoro očekujemo početak radova, pijaca je u fazi kreiranja idejnog rešenja i sigurno ćemo rešiti pitanje pijace u narednoj godini. Ljudi u Sremskoj Mitrovici vide koji su rezultati našeg rada, vide šta je ono što smo mi govorili 2016, šta smo uradili u toku jednog mandata, sada tražimo poverenje za naredni mandat i nešto više od toga i zato pozivam sve Mitrovčane, sve građane Sremske Mitrovice da u nedelju, 21. izađu na izbore i zaokruže broj jedan i glasaju za Listu „Aleksandar Vučić – Za našu decu.”,” zaključio je izlaganje Dmitar Stanišić.


Cvijanović-Palmer: Srpska podržala "mali Šengen"\nPredsjednica Republike Srpske Željka Cvijanović, tokom zvanične posjete Sjedinjenim Američkim Državama, sastala se danas u Vašingtonu sa zamjenikom pomoćnika državnog sekretara SAD za evropska i evroazijska pitanja Metjuom Palmerom.\nU razgovoru sa Palmerom, predsjednica Srpske je izrazila opredijeljenost institucija Republike Srpske za očuvanje mira i političke stabilnosti u BiH i regionu, kao najvažnijih preduslova za ekonomski razvoj, poboljšanje poslovnog ambijenta i životnog standarda svih građana.\nCvijanovićeva je istakla da je Dejtonski sporazum i uvažavanje ustavne strukture BiH, koja podrazumijeva punu ravnopravnost tri konstitutivna naroda, dobar okvir za funkcionisanje, razvoj i napredak BiH.\nSagovornici su konstatovali da je “mali Šengen” pozitivna inicijativa za cijeli region, a Cvijanovićeva je istakla da su institucije Republike Srpske već podržale ovu inicijativu koja za cilj ima unapređenje regionalnog ekonomskog prostora, saopšteno je iz Kabineta predsjednice Srpske.\nPrethodno je Cvijanovićeva razgovarala sa specijalnom predstavnicom Stejt Departmenta za Holokaust, Šeri Danijels.\nU okviru zvanične posjete Sjedinjenim Državama, predsjednica Srpske danas će u Pentagonu posjetiti Nacionalnu gardu države Merilend.\nzeljka cvijanovicmetju palmer


Pažljivo sa branjem pečuraka, za mesec dana 15 otrovanih\nIzvor: B92, 12.Jul.2018, 23:47\nOd početka ovog meseca Toksikološkom informacionom odseku Nacionalnog centra za kontrolu trovanja VMA javio se veći broj ljudi znog sumnje na trovanje pečurkama sakupljenim u prirodi.\nIz ove ustanove poručuju da se registrovani pozivi odnose na 15 pacijenata čija je klinička slika inicijalno bila po tipu lakšeg trovanja, a lečenje je nastavljeno u nadležnim zdravstvenim ustanovama (Užice, Požarevac, Loznica).\n“Samo u toku ove nedelje u Kliniku za urgentnu >> Pročitaj celu vest na sajtu B92 << i kliničku toksikologiju NCKT VMA primljena su dva pacijenta iz okoline Negotina, koji su jeli pečurke ubrane u prirodi. Tegobe su se javile nakon dugog latentnog perioda, odnosno 12 sati nakon konzumiranja gljiva za koje su mislili da su ‘jajčare’, a radilo se o zelenoj pupavci”, navode iz ove ustanove.\nKako dodaju, radi se o teškom trovanju pečurkama za koje su preduzete neophodne mere lečenja. Istovremeno su u NCKT zbrinuta četiri trovanja lakšeg stepena, a troje pacijenata su pečurke „mlečnice“ kupili na pijaci.\nTakođe, treba biti pažljiv prilikom kupovine pečuraka na pijacama. Na deklaraciji bi trebalo, između ostalog, da bude istaknuto ime pečurke i uzgajivača.\nU slučaju da se nakon konzumiranja gljiva jave tegobe potrebno je odmah se javiti lekaru jer su rezultati lečenja mnogo povoljniji ukoliko se u roku od 48 sati započne sa adekvatnim medicinskim zbrinjavanjem.\nBKTV News: UPOZORENJE 15 ljudi se otrovalo gljivama, a ovo su simptomi na koje treba obratiti pažnju\nVečernje novosti: POVEĆAN BROJ OTROVANIH PEČURKAMA: Šestoro u bolnici zbog gljiva


Haos u zemunskoj bolnici, pojavio se diler Darke Lazića: Pjevač u teškoj krizi, doktori imaju veliki problem za njegovim stanjem – Prva cenzura\nMedicinsko osoblje Kliničko-bolničkog centra u Zemunu je u zadnjem trenutku uspjelo spriječiti nepoznatog muškarca da uđe u prostorije intenzivne njege kod Darke Lazića sa namjerom da mu dostavi narkotine, kako prenosi Kurir.\nZbog teških problema sa prelomima kostiju, sa unutrašnjim krvarenjem, otkazivanjem organa i sa hemotomima po tijelu, odoktori imaju problema sada i sa apsitencijalnom krizom kroz koju pjevač prolazi od momenta kada se probudi uz vještačke kome.\nU javnost je prije par dana dospjela informacija kako je Lazić od doktora zahtjeva da mu ” nešto daju” pa su po svojoj prilici njegovi prijatelji odlučili da udovolje njegovoj želi, vjerovatno nisu bili svjesni da mu tako mogu dodatno ugroziti život.\nKako prenosi Kurir, u ponedjeljak popodne dežurna sestra je uhvatila muškarca starorsti oko 30 godina koji se uzvrtio oko ulaznih vrata za intenzivnu njegu, pokušavajući da uđe unutra.\n”Mi smo ostali bez teksta kada smo saznali da je neko poslao dilera pacijentu koji je životno ugrožen, sa namjerom da mu da narkotine, mi takav slučaj do sada nikada nismo imali” kaže naš izvor iz bolnice, dodajući da nije upućen da li je taj slučaj prijavljen policiji.\nPrisjetimo se kako Darko već godinama koristi teške narkotine, a mediji su početkom godine objavljivali video i slike na kojima se jasno vidi kako Darko ušmrkava bijeli prah. Nakon nekoliko dana i sam je Darko potvrdio kako konzumira kokain, govoreći kako je to prošlost za njega. Međutim, nakon saobraćajne doktori su u Lazićevoj krvi osim alkohola pronašli i drogu.


Iako se sa lepim vremenom pojavila i naša svest o tome kako je pravo vreme za promene i uvođenje zdravih navika, mnogima od nas još uvek fali motivacija. Kada pomislimo na naporan kardio trening poželimo da se vrate ušuškani zimski dani, ali šta ako postoji trening koji će biti podjednako efikasan i zabavan?\nReč je o treniranju u paru, sa svojom jačom polovinom, koji podrazumeva efikasne vežbe, koje možete izvoditi u teretani, ali i u udobnosti svog doma. Ovaj način vežbanja veoma je koristan, jer ćete uvek motivisati jedno drugo, kako biste kao par izgledali što atraktivnije, ali i bili što zdraviji i energičniji. Ako ste tek na početku, počnite sa zajedničkim, laganim trčanjem u prirodi, a onda vremenom nadogradite trening novim vežbama, kako biste nakon nekog vremena oformili zahtevan trening koji ćete zajedno raditi.\nOva vrsta treninga razviće strpljenje i toleranciju u vašem odnosu, jer će partner biti svestan da vam je potrebno više vremena, jer nemate snage i kondicije koliko i on, zato je važno da unapred napravite plan vežbanja i prilagodite intenzitet vežbi, koji oboma prija. Ovakav način vežbanja donosi dobre rezultate, pre svega jer pruža odličnu motivaciju, pa su šanse da odustanete nakon nekoliko dana veoma male.\nOdličan primer vežbanja u paru i ideju za svoj trening, pogledajte ovde!\nPrethodni članak: Kolekcijom Forever Young, Bata Spasojević još jednom ostavlja publiku bez daha\nSledeći članak: Predstavljeni novi Eucerin® preparati za borbu protiv hiperpigmentacija i zaštitu od sunca – Novo samopouzdanje za novo leto!


Diskriminacija Roma duboko ukorenjena u evropskim društvima | EurActiv Serbia\nDiskriminacija Roma je duboko ukorenjena u evropskim društvima i pred vladama je još dosta posla na unapređenju njihovog položaja, ocenili su učesnici regionalne radionice "Diskriminacija Roma i antiromski stavovi na Zapadnom Balkanu i u Turskoj" koja je 13. februara počela u Berlinu. Na skupu je istaknut značaj formulisanja odgovarajuće politike koja vode integraciji a ne daljoj isključenosti Roma i najavljeno osnivanje radne grupe koja do kraja 2018. treba da definiše minimum standarda i smernica za integraciju Roma u regionu.\nRadionica je deo projekta Saveta za regionalnu saradnju (RCC) "Integracija Roma 2020" čiji je osnovni cilj da zvaničnici zapadnobalkanske šestorke i Turske zaduženi za pitanja integracije Roma bolje prepoznaju i razumeju problem diskriminacije.\nZamenik generalnog sekretara RCC Gazmend Turdiju rekao je za agenciju Beta da je reč o jednom od najvažnijih projekata njegove organizacije koji treba da pomogne vladama Zapadnog Balkana u prevazilaženju neprihvatljive razlike između romskog i neromskog stanovništva.\n"Romska zajednica se i van Zapadnog Balkana suočava s diskriminacijom i očigledne su razlike između romske i neromske populacije kad je reč o obrazovanju, stanovanju i zaposlenosti", kazao je Turdiju.\nOn je dodao da prema kriterijumima iz Kopenhagena za članstvo u EU, nikakva diskriminacija nije prihvatljiva i da vlade moraju blisko da sarađuju s grupama koje su u nepovoljnom položaju kako bi smanjile ili eliminisale jaz između Roma i drugih zajednica.\nIako je projekat "Integracija Roma 2020" dao određene rezultate, navodi Turdiju, bavljenje problemima tek predstoji i sve vlade moraju još mnogo toga da urade po pitanju integracije Roma u društvo.\nU obraćanju na početku radionice Turdiju je rekao da je "veoma važno da se formulišu odgovarajuće politike koje vode integraciji, a ne daljoj isključenosti Roma".\nDodao je da će zvaničnici zemalja u takozvanom regionu proširenja EU - Zapadnom Balkanu i Turskoj, uskoro formirati radnu grupu koja do kraja godine treba da definiše minimum standarda i smernica za integraciju Roma.\nLider Centralnog saveta nemačkih Sinta i Roma Romani Roze rekao je agenciji Beta da se Romi Zapadnog Balkana suočavaju sa "veoma kompleksnom društvenom diskriminacijom".\nOn je naveo da je veliki problem što obrazovni sistemi ne tretiraju Holokaust nad Romima u tim zemljama na odgovarajući način.\nPredstavnik nemačkog Ministarstva spoljnih poslova za odnos s jevrejskim organizacijama i za pitanja Sinta i Roma Feliks Klajn kazao je da se o progonu Sinta i Roma pod nacistima i danas veoma malo zna i u Nemačkoj i Evropi i da se o tome često govori kao o "zaboravljenom Holokaustu".\n"Iako danas prepoznajemo genocid nad Sintima i Romima kao jedno od najmračnijih poglavlja naše istorije, još uvek se previše susrećemo s neznanjem i stereotipima", naveo je.\nKlajn je kazao da berlinski Evropski institut za kulturu Roma i Sinta, koji će učesnici radionice posetiti večeras, ima veoma važnu ulogu jer dovodi u pitanje te stereotipe i klišee tako što pokazuje kulturna postignuća i identitet Roma.\nOn je dodao da je diskriminacija Roma duboko ukorenjena i u evropskom društvu i u Nemačkoj i da puno posla predstoji na popravljanju njihovog položaja, ali da ohrabruje što koalicioni sporazum o novoj vladi Nemačke predviđa formiranje komisije koja će se boriti protiv diskriminacije Roma jer će to, kako je naveo, doprineti podizanju svesti.\n"Kao što antisemitizam nije problem Jevreja, antiromski rasizam nije problem Roma, već je pitanje celog društva", rekao je Klajn.\nDodao je da je potrebno premostiti ekonomsko-socijalni jaz između romske i neromskih zajednica kada je reč o zapošljavanju, stanovanju, obrazovanju.\nDirektorka nemačke agencije za borbu protiv diskriminacije Kristin Luders navela je da su Romi i Sinti najmanje poštovani od svih manjinskih grupa i da ih većina građana smatra drugačijim i tuđim, a da taj stav stvara preduslove za diskriminaciju i segregaciju.\nTo je vidljivo u svakodnevnim aktivnostima, dodala je, i navela kao primer zabrane ulaska u radnje, reakcije policije i izveštavanje medija.\nLuders je rekla da osim desnice i neke stranke centra doprinose održavanju stereotipa o Romima, tretirajući ih kao problem koji treba rešavati.\n"Tužno je da u 2018. godini Nemačka mora da formira komisiju koja će se baviti antiromstvom, ali je pozitivno što smo rešili da se time bavimo i stavimo antiromstvo u centar pažnje", navela je Luders.\nZvaničnici zapadnobalkanskih zemalja i Turske su u okviru radionice izloženi "učenju na osnovu iskustva", diskriminaciji u veštački stvorenim uslovima, kako bi razumeli kako se Romi osećaju u svakodnevnom životu.\nRadionice u okviru projekta "Integracija Roma 2020" okupljaju zvaničnike zemalja Zapadnog Balkana i Turske zadužene za pitanja obrazovanja, zaposlenosti, stanovanja i zdravlja romske populacije, zatim zvaničnike koji se bave problemom diskriminacije i predstavnike romskih organizacija.\nFoto/Video: RCC, Beta


Osnovi prava EU - Katalog Propisa 2020\nOsnovi prava EUwpkp2019-08-09T09:15:37+02:00\nOSNOVI PRAVA EVROPSKE UNIJE\nBudimir P. Košutić\nIzdavač: CID – Podgorica\nPovez: Tvrdi, šiven\nCIJENA: 20,00€ + PDV 7%\nPisati udžbenik iz oblasti evropskog prava u ovom momentu nije jednostavno. Stupili su na snagu Lisabonski ugovor i Povelja o osnovnim pravima Evropske unije. Očekivalo se da će ovim pravnim instrumentima biti razrešeni određeni problemi proistekli iz produbljivanja i proširenja Unije, a naročito da će biti otklonjene izvesne disfunkcionalnosti u ekonomskoj i monetarnoj uniji. Pokazalo se da očekivanja nisu u potpunosti ostvarena. Globalna finansijska kriza, recesija, prekomerni budžetski deficiti i javni dugovi pojedinih država članica Evropske unije otkrili su nedorečenosti Lisabonskog ugovora već u momentu njegovog stupanja na snagu. Predstoji vreme preispitivanja i nalaženja rešenja za brojne izazove. Stvoreni su uslovi za širu primenu odredaba o pojačanoj saradnji iz Lisabonskog i prethodnih osnivačkih ugovora, što će nesumnjivo imati kao posledicu „Evropu različitih brzina”. Kako se savremeni međunarodni poredak preobražava iz unipolarnog (u kome su SAD, prema rečima Semjuela Hantingtona, bile „usamljena supersila”) u multipolarni, izazovi pred Evropskom unijom su sve veći i razorniji.\nLisabonskim ugovorom ukinuta su tri stuba Evropske unije, rasparčanost njenog pravnog poretka i pravnih akata. Ne postoji više razlika između nadnacionalnog prava Evropske zajednice i međudržavnog prava drugog i trećeg stuba Evropske unije. Naravno, to nikako ne znači da je nadnacionalna metoda podjednako primenjena na sve politike Evropske unije, a naročito na zajedničku spoljnu i bezbednosnu politiku. Uostalom, postojanje dva ugovora, Ugovora o Evropskoj uniji i Ugovora o funkcionisanju Evropske unije, potvrđuje da su određene razlike između normi u oblasti zajedničke spoljne i bezbednosne politike (u Ugovoru o Evropskoj uniji) i normi koje uređuju druge politike Unije (u Ugovoru o funkcionisanju Evropske unije) i dalje prisutne.\nProučiti i objasniti pravo Evropske unije nije moguće bez sticanja određenog stepena znanja o drugim oblicima evropskog prava. Poslednji deo udžbenika posvećen je upravo izučavanju evropskog prava u širem smislu i njegovim perspektivama.\nPrenumeracija članova Ugovora o Evropskoj uniji iz Mastrihta izvršena je nakon njegove revizije u Amsterdamu. Isto se dogodilo posle revizija Ugovora o Evropskoj uniji u Nici i Lisabonu. Stoga, postoje stare i nove verzije Ugovora o Evropskoj uniji. Budući da je u određenim situacijama važno znati i staru i novu numeraciju članova u Ugovoru o Evropskoj uniji, odnosno u Ugovoru o funkcionisanju Evropske unije, u udžbeniku se, kad je to neophodno, navode obe numeracije.\nNe mogu a da se ne setim uvaženog profesora Pravnog fakulteta Univerziteta u Beogradu i mog dragog prijatelja dr Vladimira Jovanovića, koji me je podstakao na istraživanja u oblasti uporednog prava. Nažalost, neumitni splet životnih događaja onemogućio je naš zajednički rad u oblasti evropskog prava.\nDugujem posebnu zahvalnost uvaženoj koleginici i uvaženim kolegama iz Računarske laboratije Pravnog fakulteta Univerziteta u Beogradu Miri Čatipović, Petru Pavloviću i Danetu Balaću na pomoći koju su mi pružili u korišćenju novih informacionih tehnologija.\nU Beogradu, 1. juna 2014.


HomeHronikaSomborac osuđen na sedam godina zatvora zbog ubistva novosadskog policajca\n29/10/2021Redakcija BALKAN TVHronika, Vesti, za slajder0\nMilovan Jovanić (22) iz Sombora, okrivljenom za pokušaj teškog ubistva policajca Lazara Malinića izrečena je kazna zatvora u trajanju od sedam godina zatvora. On je prvostepenom presudom za dva krivična dela osuđen na dva meseca dužu kaznu. Odlukom veća kojim predsedava sudija Srđan Savić okrivljenom je ukinuta mera kućnog pritvora. Mera zabrane napuštanja stana preinačena je u zabranu napuštanja boravišta uz obavezno javljanje policiji, a pri tom oduzet mu je pasoš.\nInače za teško ubistvo minimalna zaprećena kazna je deset godina, a minimum minimuma uz ublažavanje kazne iznosi upravo sedam godina, ako se uzme u obzir vreme izvršenja ovog dela zbog izmena zakona.\nPovodom istog događaja iz 2018. godine, jula prošle godine pravosnažnom presudom pred istim velikim većem Višeg suda u Novom Sadu sudije Srđana Savića drugookrivljeni iz istog grada Boris Kiš (24) osuđen je za napad na službeno lice i krivičnog dela prikrivanja. Obojici se pripisuje da su na ulici opljačkali jednog Novosađanina, a potom napali novosadskog policajca Lazara Malinića koji je pokušao da ih uhapsi. Osuđeni su nepravnosnažnom presudom na ukupnom presudom na osam godina i devet meseci zatvora.\nPotom je apelacioni sud odlučio da samo delo pokušaja teškog ubistva vrati na ponovno suđenje, dok je potvrdio odluke iz presude za preostala tri dela iz optužnice.\nTom presudom su obojica oslobođena optužbe za razbojništvo u saizvršilaštvu, usled nedostatka dokaza, a Boris Kiš je osuđen na 19 meseci zatvora okrivljenoj dvojici se prvobitnom optužnicom stavljalo na teret da su 19. decembra 2018. oko tri sata posle ponoći na ulici u centru Novog Sada fizički napali dvadesettrogodišnjeg Novosađanina, lakše ga povredili i oduzeli mu jaknu sa novčanikom i dokumentima, a potom se udaljili taksijem.\nNaknadno je, navodno jedan okrivljeni telefonom tražio oštećenom 200 evra, kako bi mu vratio novčanik, a prilikom primopredaje drugi je nožem krenuo nožem na mladića, a potom i inspektora kriminalističke policije.\nTokom postupka utvrđeno je veštačenjem da nije bilo kontakta noža sa sečivom od 15 centimetara i tela policijskog službenika, ali je preciziranom optužnicom koju zastupa zamenik Višeg javnog tužilaštva Biljana Silađi navedeno da ipak postoje obeležja krivičnog dela. Ona je rekla da samo igrom slučaja nije došlo do povređivanja, jer je okrivljeni sprečen u nameri tako što ga je drugi inspektor udario stopalom u koleno pri prilassku leđima službenika i onemogućio ga da ostvari nameru. Napomenula je da je Jovanić nosio nož u džepu prsluka, a onda kad se Kiš našao u položaju za vezivanje, izvadio ga je i krenuo ka pedesetak metara udaljenom mestu lišenja slobode njegovog saizvršioca. „To što nema povrede od noža na oštećenom ne znači da nema obeležja dela, slično bi bilo da je neko nekom pucao iz pištolja u vitalni organ pa promašio“, rekla je u završnoj reči Biljana Silađi.\nBranilac okrivljenog advokat Goran Karadarević tražio je pri iznošenju skraćene završne reči, koju je u pismenom obliku predao veću na 11 strana, da se njegov branjenik oslobodi i da nema alternative kao ni predloga za prekvalifikaciju na drugo delo.\n„Cela priča je pala kada je utvrđeno da nema uboda, a policija je trebala da konpenzuje svojim izjavama u postupku optužbu za ovako teško delo. Moj branjenik nije nikad hapšen, a čuli smo razne verzije svedočenja više policajaca; bilo je i različitih navoda o tome u kom momentu su vikali : stoj policija“. Prema Karadarevićevom mišljenju optužnica je nejasna, neutemeljena i u njoj navode neživotne situacije, a posebno zamera na pretpostavci da je okrivljeni mladić imao nameru, umišljaj, da liši života, koja je ključna za ovakvu kvalifikaciju dela.\nNjegovi predlozi za rekonstrukciju događaja i angažovanje sudskog veštaka trasologa,odbijeni su nakon većanja. Predsedavajući je pri obrazlaganju presude naveo da je veće ostalo pri stavu i nakon ponovljenog dokaznog postupka da se radi o pokušaju teškog ubistva, a da je izrečena minimalna kazna zbog godina optuženog i zbog neosuđivanosti.


BANJALUKA, Ministar industrije, energetike i rudarstva Republike Srpske Petar Đokić rekao je pred poslanicima Narodne skupštine Srpske da se Nacrtom zakona o gasu uređuje način organizovanja, regulacija i funkcionisanje sektora prirodnog gasa, uslovi za uredno, kvalitetno i sigurno snabdijevanje kupaca prirodnim gasom, te pristup tržištu.\nU obrazloženju ovog nacrta navedeno je da su djelatnosti u sektoru prirodnog gasa – transport i upravljanje transportnim sistemom, snabdijevanje prirodnim gasom, kao i snabdijevanje prirodnim gasom u obavezi javne usluge, te distribucija i upravljanje distributivnim sistemom, skladištenje i upravljanje sistemom za skladištenje prirodnog gasa i upravljanje postrojenjem za tečni prirodni gas.\n“Dozvole za obavljanje djelatnosti transporta i upravljanja sistemom za transport i za distribuciju i upravljanje sistemom za distribuciju prirodnog gasa izdaju se na period od najmanje 15 godina, a najduže do 30 godina, a za sve ostale djelatnosti, najduže do deset godina”, rekao je Đokić.\nOn je naveo da su ovim nacrtom proširene nadležnosti Regulatorne komisije za energetiku Republike Srpske u segmentu nadzora, naročito nad primjenom pravila rada operatera sistema u dijelu pristupa i korišćenja sistema i dodjeli kapaciteta, kao i nadzora nad primjenom pravila za upravljanje i raspodjelu kapaciteta interkonekcije.\nU ovaj nacrt unesene su odredbe koje jasno definišu obavezu pravnog, funkcionalnog i računovodstvenog razdvajanja energetskih djelatnosti u okviru integrisanih privrednih društava, da bi se spriječilo međusobno pokrivanje gubitaka, kao i diskriminatorsko ponašanje, te je energetski subjekat obavezan da izradi i objavljuje godišnje finansijske izvještaje, a Regulatorna komisija da vrši uvid u njihove poslovne knjige.\n“U cilju pravne sigurnosti i zaštite interesa energetskih subjekata zbog neovlašćene potrošnje prirodnog gasa u nacrt zakona unesene su odredbe koje definišu prava i obaveze kupaca i neovlašćenu potrošnju prirodnog gasa. Unesene su odredbe koje definišu određene mjere i aktivnosti nadležnih institucija da bi se obezbijedila sigurnost snabdijevanja prirodnim gasom, kao i aktivnosti i obaveze snabdjevača”, zaključio je Đokić. Srna\nTagovi: djokićnarodna skupstinaprirodni gas\n“Volkswagen” odustaje od automobila na prirodni gas


„После Косова и Сирије, УН не могу остати исте“\n„Posle Kosova i Sirije, UN ne mogu ostati iste“\nPoslednjih godina susrećemo sa grubim kršenjem normi koje regulišu odnose između država, čime se podriva i ovako slab potencijal UN, što je pokazala i kriza na Bliskom istoku, upozorava italijanski publicista i stručnjak za međunarodno pravo Đuzepe Pačone.\nTime što se smanjuje uloga i važnost UN u realnoj mogućnosti ograničavanja nasilja, ističe Pačone, povećava se verovatnoća izbijanja masovnog oružanog konflikta.\nU Povelji UN je navedeno da u skladu sa članom broj sedam Savet bezbednosti ima ovlašćenje da reaguje u slučaju da je mir ugrožen aktom agresije. Ali u članu broj pedeset i jedan se takođe govori o pravu svake države na individualnu i kolektivnu samoodbranu. Čini se očiglednim da Savet bezbednosti nema ovlašćenja da pribegava prinudnim oružanim dejstvima, osim u slučaju ovih pomenutih izuzetaka.\nVeto koji je uložila Rusija na tri predložene američke rezolucije, kao i veto SAD na poslednji nacrt ruske rezolucije koja je trebalo da osudi raketni napad na Siriju 14. aprila 2018. godine, dovodi u ćorsokak mehanizam koji bi SB UN omogućio da pribegne efikasnijim merama. U suštini, određene države, između ostalog SAD, uporno pokušavaju da ozvaniče pojam „humanitarna intervencija“, koji bi omogućio mešanje i intervenisanje čak i onda kada ono nije predviđeno i opravdano po ustavu UN.\nPa ipak, u sadašnjem sistemu UN, akcije SAD u slučaju Kosova i Sirije, ali i nekih drugih tačaka, kao i odsustvo reakcije većine država, dovodi do toga da možemo pretpostaviti da određene države mogu ćutke primenjivati dvostruke standarde.\nKada je još prošlog aprila predsednik SAD naredio da se primeni sila u Siriji, iz političke perspektive, ovaj slučaj je dokazao da pojedine države prelaze preko činjenice da je svaki konflikt neophodno rešavati u okvirima međunarodnog prava, a ne putem jednostranih odluka. Ovo nesumnjivo stvara plodno tlo za brojne druge probleme koji mogu proisteći iz daljeg nepoštovanja međunarodnopravnih normi.


Lukač je naglasio da je "priča" o nabavci ove opreme počela prije godinu i po dana i da je javno-privatno partnerstvo praksa koja se koristi u svim evropskim zemljama, kao i u regionu, navodeći da je to unošenje svježeg kapitala, odnosno finansiranje nečeg što ne može da se isfinansira iz budžeta.\n"Za sve što nije u skladu sa zakonom, spreman sam da odgovaram. Sve je transparentno i sve se vidi, a sve ostalo su političke konstrukcije", naglasio je Lukač.\nNakon niza optužbi poslanika NS-a koji djeluje u Klubu poslanika PDP-a Adama Šukala koji tvrdi da se iza ovog projekta kriju "kriminalne radnje", Lukač ga je upitao "do kada misli da priča o poštenju i navodnoj zaštiti građana", kada je dvije godine u Gradišci "uzimao pare tom istom narodu".\n"Nemoj da pričam o tvojim malverzacijama u `M:telu`. Biće prilike da i o tome pričamo. Ovdje ima mnogo poštenih ljudi, a oni koji imaju repove iza sebe neka ćute, jer ne dozvoljavam da neko od mene pravi lopova, a najmanje ti Šukalo, da ne bih rekao ko si i šta si radio", istakao je Lukač.\nOdgovarajući Lukaču, Šukalo je rekao da mu supruga radi u "M:telu" i da nikada nije pronevjerio bilo šta.\n"U Kulturnom centru sam radio 11 mjeseci, imao sam menadžerski ugovor. Policija je dolazila u Centar i mene saslušavala", naveo je Šukalo i dodao da Lukač čini sve kako bi ga, kako kaže, otjerao iz države.


Egipat odložio pregovore o primirju u Gazi - Info Pult\nby Admin / Sunday, 26 October 2014 / Kategorija Vesti Svet\nJedan visoki egipatski diplomata rekao je da su zbog “vanrednog stanja na graničnom području između Egipta i Gaze” i zatvaranja graničnog prelaza Rafa prema pojasu Gaze indirektni pregovori između Izraela i palestinskih frakcija, planirani za sledeću nedelju, odloženi. On nije najavio novi datum nastavka pregovora. Pregovori su usredsređeni na očuvanje prekida vatre koji je stupio na snagu 26. avgusta nakon 50 dana rata u pojasu Gaze. Pregovori se takođe tiču otvaranja granica prema Egiptu i Izraelu.\nPrekid vatre se ne narušava, a za obnovu Pojasa Gaze ključno je ublaženje ograničenja na uvoz građevinskog materijala, s obzirom da je desetine hiljada kuća uništeno ili ostećeno u sukobu.\nIzrael želi bezbednosne aranžmane koji će osigurati da taj materijal ne koriste militanti Hamasa za obnovu tunela prokopanih ispod granice za napade na Izraelce, niti za proizvodnju raketa.\nU ratu je ubijeno skoro 2.200 Palestinaca, uglavnom civila. Na izraelskoj strani poginulo je 67 vojnika i 6 civala. Za napad u petak nijedna organizacija nije preuzela odgovornost.\nOdgovornost za slične napade preuzeo je Ansar Bajt al – Makdis najaktivniji među grupama džihadista na Sinaju. Egipat je ranije optuživao Hamas da pomaže islamističke naoružane organizacije na Sinaju, što je ta organizacija poricala.\nPortparol Hamasa u pojasu Gaza rekao je da su hamasovci protiv prolivanja egipatske krvi i da toj zemlji žele bezbednost i stabilnost. On je potvrdio da je Egipat informisao Hamas da se neće pregovorati, kako je planirano u ponedeljak, preneo je Rojters.\nJedan izraelski zvaničnik reako je da Izrael još nije obavešten.\nEgipat: Stotine novinara protiv podrške urednika režimu\nBan oformio istražnu komisiju za zločine tokom rata u Gazi


Osmi po redu seminar na temu "Forenzički tretman lica mesta kod nasilja u porodici i krivičnih dela iz oblasti polnih sloboda", koji se sprovodi u okviru srpsko švedskog projekta, održan je danas u Beogradu.\nUčesnici seminara imali su priliku da čuju kako se tragovi posle izvršenih krivičnih dela nasilje u porodici i protiv polne slobode, pronalaze, fiksiraju, pakuju, transportuju, kao i koje se sve mere primenjuju kako bi se zaštitili i bili validni za dokazivanje u krivičnom postupku.\nPomoćnik direktora policije Zvezdan Radojković, rekao je da je seminar održan u 19 područnih policijskih uprava, kao i da je planiran u ostalim.\n„Pošto su u pitanju krivična dela koja se veoma teško dokazuju, veoma je važno na pravi način forenzički obraditi lice mesta“, naveo je Radojković.\nZamenik načelnika Nacionalno kriminalističko - tehničkog centra Lazar Nešić, rekao je da su krivična dela u partnerskim odnosima specifična i da standardnom metodologijom nije jednostavno obezbediti materijalne dokaze.\n„Kada se dogodi nasilje u porodici ili seksualno zlostavljanje posebna pažnja se posvećuje žrtvi, koja je izvor ključnih informacija, ali neretko ona nije u stanju da sarađuje, pa je zbog toga ključno prikupiti sve dokaze na licu mesta“, istakao je Nešić.\nMaja Živanović iz Kancelarije švedske policije u Beogradu kazala je da je, od 2004. godine, saradnja sa srpskom policijom veoma dobra.\n„Učimo jedni od drugih, nismo samo mi vama prenosili znanja i iskustva, nego smo i mi dosta naučili od vas“, rekla je ona.\nNosilac projekta je Nacionalno kriminalističko - tehnički centar, a realizuje se kroz seminare u kojima učestvuju pripadnici policije, tužilaštva, suda, radnici centra za socijalni rad, medicinskih ustanova i nevladnih organizacija.


XV TRIBINA BETONA: Da li nam prete nove kulturne politike? - B E T O N :: KULTURNO PROPAGANDNI KOMPLET\nPosle retrogradnog pseudopatriotskog eksperimenta koji je prethodni ministar kulture u Vladi naprednjaka Bratislav Petković sprovodio na kulturnoj sceni Srbije, sa dolaskom novog ministra ponovo se otvara pitanje šta će sačinjavati sadržaj kulturne politike kod nas. Nezavisno od sastava Ministarstva kulture, novac iz uvek restriktivnog budžeta se do sada najmanje trošio na nove projekte i programske sadržaje, već dominantno na održanje hladnog pogona, tj. na plate zaposlenih u ustanovama kulture, od programa pretežno su finansirane proslave: godišnjice državnosti, istorijskih jubileja i crkvenih praznika, dok su umetnici i organizatori kulturnih aktivnosti bili prepušteni sami sebi i projektnom snalaženju.\nU Srbiji već treću godinu postoji NKSS (Nezavisna kulturna scena Srbije) kao krovna organizacija za nezavisnu scenu sa kojom je novi ministar kulture Ivan Tasovac prekinuo protokol o saradnji. Uoči Sajma knjiga, 30-tak pisaca pokrenulo je inicijativu sa ciljem da se ustanovi institucija književnih stipendija za pisce, da se izvrši rangiranje književnih časopisa i manifestacija prema njihovom realnom značaju i poboljšaju uslovi oko otkupa knjiga i rada biblioteka. Povodom ove inicijative održana je javna rasprava sa ministrom u Narodnoj biblioteci Srbije, ali do danas iz ministarstva nije stigao nikakav odgovor na iznete primedbe i predloge.\nPostoji li mogućnost da organizacije nezavisne scene budu uvrštene kao obavezna stavka u budžetu za kulturu Republike Srbije, pokrajine, grada Beograda ili lokalnih samouprava? Koliko je realno očekivati da Ministarstvo kulture prihvati predlog da izdvaja određeni broj stipendija za pisce i da promeni pristup u finansiranju časopisa, festivala i drugih autonomnih inicijativa u kulturi? Kakva je bila praksa Ministarstva kulture u komunikaciji sa institucijama kulture i predstavnicima nezavisne scene od 5. oktobra do danas, odnosno da li je ikada kod nas bila formulisana ili sprovođena konzistentna kulturna politika?\nO ovim pitanjima, na završnoj, 15.-oj tribini Betona pod nazivom: "Da li nam prete nove kulturne politike?" govore:\nBranislav Dimitrijević, istoričar umetnosti i bivši pomoćnik ministra kulture (2007-2009), Darka Radosavljević Vasiljević, članica Upravnog odbora NKSS-a i Vladimir Arsenijević, jedan od potpisnika inicijative pisaca i osnivač uduženja Korokodil.\nCZKD, ponedeljak 11. novembar u 19h\nProjekat „Ka razvijenoj demokratiji“ se realizuje uz pomoć Fonda za otvoreno društvo iz Beograda


Radio Šumadinac > Forum > OPŠTI FORUMI > Svet Oko Nas > Plesaci iz Srbije prvaci u modernom i dzez baletu\n13.12.2015 11:18 #1\nBEOGRAD - Srpska plesna reprezentacija se danas vraća sa Svetskog prvenstva u Poljskoj okićena zlatom, srebrom i bronzom.\nDeca iz plesnog kluba RIS iz Beograda, koja su široj javnosti poznata iz šou programa "Ja mogu sve", kao i mališani iz plesnog kluba "City Dance" iz Novog Sada i "Dance Factory" iz Beograda, koji su učestvovali u šou programu "Više od igre", ostvarili su veliki uspeh na Svetskom prvenstvu u modernom i džez baletu pod okriljem IDO (International Dance Organization).\nTakmičenje je održano od 6. do 12. decembra u Poljskoj, a plesači iz Srbije su svetski prvaci u čak osam kategorija, vice šampioni u pet, dok su se bronzom okitili u tri kategorije.\n"Veoma sam ponosna na svu decu plesače, sve trenere i koreografe, kao i roditelje koji bezgranično podržavaju ovu disciplinu koja u našoj zemlji još uvek nije prepoznata kao sport, iako ispunjava sve uslove da to bude", izjavila je kapiten srpske reprezentacije Tamara Popović.\nOna je dodala da zbog takve situacije nemaju finansijsku pomoć već sami obezbeđuju sredstva.\n"To je razlog više da im se zahvalim na velikoj ljubavi, posvećenosti i ovako velikom uspehu", rekla je Popović.\nBy *KOVAC* in forum Vaterpolo\nZadnji Post: 08.08.2015, 22:31\nZadnji Post: 30.09.2014, 18:40\nZadnji Post: 16.04.2012, 19:51


Knjiga 2 - Instalacije centralnog grejanja preko 70 kW\nBOSCH Termotehnika: BOSCH & Buderus\nKompanija Buderus GmbH je jedna od najstarijih i najpoznatijih nemačkih kompanije iz oblasti grejne tehnike, specijalizovana za proizvodnju kondenzacionih i konvencionalnih livenih i čeličnih kotlova velike snage, za rezidencijalnu, komercijalnu i industrijsku primenu. Od 2002 godine, Buderus je sastavni deo kompanije BOSCH odnosno divizije BOSCH Thermotechnik.\nOd Januara 2012. godine Robert Bosch doo Srbija zadužena je za uvoz Buderus programa, davanje garancije, organizaciju servisa i distribuciju proizvoda.\nZa BOSCH Termotehniku u Srbiji ovo je izuzetno važan projekat, koji će za rezultat imati proširenje postojeće palete proizvoda BOSCH za celokupan asortiman Buderus proizvoda iznad 100 kW. To znači da u ovom tenutku portfolio proizvoda BOSCH Termotehnike obuhvata kotlove na ulje i gas snage od 11 kW do 1850 kW, kao i kompletan program solarnih kolektora i opreme! Naše aktivnosti će biti vezane za davanje tehničke i prodajne podrške, a u prvom koraku za pripremu kataloga, web sajta Buderus, za prezentaciju proizvoda i organizaciju tehničke odnosno servisne službe.\nZa sve ponude za proizviode koji su obuhvaćeni dole navedenim katalogom, možete se javiti BOSCH-u ili na već dobro poznate kontakte naših distributera sa kojima ste uspešno sarađivali u prethodnom periodu.


PATOS i pozorišni piknik u Dunavskom parku – Semendria\nPATOS i pozorišni piknik u Dunavskom parku\n16. avgust 2016. KULTURA – U subotu, 13. avgusta, PATOS je u okviru Kulturnog leta u Dunavskom parku izveo za smederevsku publiku svoju putujuću predstavu „Nemušti jezik – pozorišna bajka“. Pred oko 100 posetilaca u predivnom ambijentu Dunavskog parka (kod bioskopa Patosinema!), PATOS je priredio pravi pozorišni piknik, gde su roditelji sa svojim mališanima uživali u adaptaciji čuvene srpske bajke. Publika je zajedno sa glumcima PATOS-a krenula da traži misterioznog Zmijskog cara u avanturi odrastanja i spoznaje zaboravljenih vrednosti kao što su odanost, hrabrost i prijateljstvo.\n„Nemušti jezik“ je deo PATOS-ovog programa za decu „Rastemo uz pozorište“, koji je nastao kao putujuća predstava namenjena deci prevashodno sa sela, koja nemaju često prilike da se susretnu sa kvalitetnim pozorišnim programom.\nSa ovom predstavom PATOS je obišao 14 okolnih sela u prethodnom periodu, a kako je program izuzetno primljen, u narednoj sezoni se očekuje još jedna predstava putujućeg karaktera na repertoaru ovog pozorišta.\n« Smederevo: Najskuplji autobus i najjeftiniji taksi u Srbiji\nPATOSINEMA!4 i filmovi programa „Cinema Fresh“ »


Đonlagić: Nudimo prijedlog kojim BiH ispunjava prioritete iz Mišljenja Evropske komisije\nšef kluba zastupnika df-a\nPodrška ovome Zakonu, između ostalog, daje i šansu našoj državi da u 2021. godine formalno dobije status kandidata za članstvo u EU\nPrijedlog potpuno novog Zakona o javnim nabavkama u BiH ponovo je u proceduri u državnom parlamentu.\nKako je pojasnio Dženan Đonlagić, šef kluba zastupnika Demokratske fronte u Predstavničkom domu Parlamentarne skupštine BiH koja je uputila Prijedlog u parlamentarnu proceduru, radi se o zakonskom rješenju koje je usklađeno sa ključnim direktivama Evropske unije u ovoj oblasti.\nIstiče kako se maksimalno onemogućuju koruptivni postupci poput sukoba interesa ili manipulisanja različitim procedurama, kao što je posebno svjesno i planirano zlorabljenje sistema žalbenih postupaka.\n– Ovo je zakon koji uvodi i antikorupcijske odredbe i potpunu transparentnost ciklusa javnih nabavki. Isto tako, radi se o zakonu kojim, ako budu usvojen u parlamentu BiH, ispunjavamo kao država još jedan od 14 prioriteta iz Mišljenja EK o kandidatskom statusu BiH za članstvo u EU – navodi Đonlagić.\nPovećana transparentnost i institucionalni alati koji će dovesti do mnogo snažnije borbe protiv korupcije, su primarni ciljevi ovoga Prijedloga zakona. Transparentnost garantira fer, jednake i nediskriminatorne procedure, dodaje Đonlagić tvrdeći da se ovim zakonom ide u daljnju harmonizaciju s EU direktivama koje se odnose na javne nabavke, a što je jedna od obaveza BiH u procesu pridruživanja EU.\n– U ovome tekstu Zakona, uvažena su ranije dostavljena mišljenja relevantnih državnih institucija i to Direkcije za europske integracije Bosne i Hercegovine, Agencija za javne nabavke Bosne i Hercegovine, kao i onoga što propagira međunarodni pokret Transparency International Bosna i Hercegovina.\nPodrška ovome Zakonu, između ostalog, daje i šansu našoj državi da u 2021. godine formalno dobije status kandidata za članstvo u EU.\nOčekujem da zastupnici SNSD-a i HDZ-a ovoga puta neće zloupotrijebiti članstvo u Ustavnopravnoj komisiji kako bi zaustavljali zakonodavni postupak i dati priliku svim klubovima i zastupnicima da diskutuju o samom sadržaju Zakona na sjednici Predstavničkog doma Parlamentarne skupštine BiH – ističe Dženan Đonlagić, šef kluba zastupnika DF-a u Predstavničkom domu Parlamentarne skupštine BiH.


Ispred kapije Visokih Dečana uhapšena četvorica islamista | Serb.rs\nSerb.rs > SRBIJA > Ispred kapije Visokih Dečana uhapšena četvorica islamista\n31. januara 2016. / Komentari su isključeni na Ispred kapije Visokih Dečana uhapšena četvorica islamista\nTrenutak hapšenja (foto:www.alo.rs)\nIspred glavne kapije manastira Visoki Dečani uhapšena su četvorica naoružanih islamista i istraga je u toku, rekao je Tanjugu iguman tog manastira Sava Janjić.\nTa četvorica kosovskih Albanaca iz četiri različita dela Kosova – Gnjilana, Uroševca, Prizrena i Đakovice, uhapšena su sinoć oko 21 sat ispred glavne kapije manastira u belom „golfu” sa registarskim tablicama Uroševca, precizirao je on.\nOtac Sava je dodao da je u zajedničkoj akciji kosovske policije i KFOR-a, nakon legitimisanja i pretresa vozila, otkriveno da su uhapšeni posedovali „kalašnjikov” sa tri okvira municije i pištolj, a u vozilu je nađena i literatura islamističke sadržine.\nDvojica od četvorice uhapšenih imali su bradu i obrijanu kosu, kao i pantalone sa kratkim nogavicama, što je karakteristično za vahabiste, naveo je iguman Sava.\nU oktobru 2014. godine na dve kapije i na pomoćnim objektima manastira Visoki Dečani ispisani su grafiti ISIS i AKŠ, a samo četiri meseca pre toga i grafiti UČK. Istraga policije do sada nije dala nikakve rezultate, ali je prisustvo KFOR-a od tada višestruko povećano, kao i kontrola celog prostora oko manastira koji je zona visokog bezbednosnog rizika.\nOznake: hapšenje, islamista, manastir, naoružanje, visoki dečani / Objavljeno u: SRBIJA


Premijer u medijima zastupljeniji nego svi članovi Vlade zajedno\nPremijer Srbije Aleksandar Vučić u junu je u medijima bio više zastupljen nego svi članovi Vlade zajedno, pokazalo je istraživanje agencije Ninamedija o medijskoj prisutnosti članova Vlade od 1. do 30. juna.\nPrema tom istraživanju, o Vučiću su u štampanim, elektronskim i internet medijima i agencijama bile 12.833 objave.\nNa drugom mestu je ministar spoljnih poslova Ivica Dačić (2.387), zatim slede ministarka gradjevinarstva, saobraćaja i infrastrukture Zorana Mihajlović (1.577), ministar unutrašnjih poslova Nebojša Stefanović (1.267), ministar za rad, zapošljavanje, boračka i socijalna pitanja Aleksandar Vulin (1.216), pa ministrka za državnu upravu i loklanu samoupravu Kori Udovički (610).\nNajmanje zastupljen u medijima u junu bio je ministar bez portfelja zadužen za vanredne situacije Velimir Ilić (52 objave).\nIstraživanje Ninamedije o zastupljenosti političkih stranka u dnevnim i periodičnim štampanim medijima u junu pokazuje da je najviše bila zastupljena Srpska napredna stranka (24 odsto), zatim Demokratska stranka (16 odsto), Socijalistička partija Srbije (14 odsto), Srpska radiklana stranka (7 odsto), Demokratska stranka Srbije (6 odsto) i sve ostale stranke 33 odsto.\nNajviše tekstova o SNS u dnevnim novinama bilo je u „Večernjim novostima“ (191), a najmanje u „24 sata“ (5) i „Informeru“ (31), a o DS najviše je pisao „Danas“ (119), a najmanje „24 sata“ (3), Narodne novine Niš (17) i „Informer“ (47). Najviše tekstova o SPS imaju „Večernje novosti“ (123), a najmanje „24 sata“ (3) i „Informer“ (18), o SRS najviše su pisali „Dnevnik i „Večernje novosti“ (po 44), a najmanje „24 sata“ (2) i „Informer“ (8), a o DSS najviše je pisao „Danas“ (52), a najmanje „Informer“ (5).


Čadež u "MAGNI" - novi kapaciteti i radna mesta - PKS-RPK Novi Sad\nPredsednik privredne komore Srbije Marko Čadež posetio je 11. oktobra 2017. godine proizvođača opreme u automobilskoj industriji, kompaniju „MAGNA“ koja se u Odžacima bavi proizvodnjom navlaka za sedišta „Magna Seating“, a koja u narednom periodu planira proširenje radnih kapaciteta, kao i nova zapošljavanja.\n„MAGNA“ je potpisala i sporazum sa Srednjom tehničkom školom u Odžacima, a prema rečima Marka Čadeža, u pogonima te kompanije će od sledeće godine biti đaci te škole na redovnoj obuci, čime se direktno doprinosi razvoju dualnog obrazovanja.\nPrvi čovek PKS-a je rekao da je sa rukovodstvom „MAGNE“ razgovarao o tome kako da se radnicima u toj kompaniji omoguće fleksibilniji dogovore sa poslodavcem, misleći na zaposlene koji se bave i poljoprivredom.\nOn je istakao i da se PKS u koordinaciji sa Ministarstvom zdravlja i Ministarstvom rada trudi da u kreiranje novog Zakona o radu uključi i predstavnike kompanija koji zapošljavaju veliki broj ljudi, kako bi i oni uzeli učešće u kreiranju zakonodavnog okvira.\nRazgovarali smo o pitanjima koja ovu kompaniju najviše muče, a tu spada i učestala zloupotreba bolovanja jer se dešava da nekada čak deset odsto zaposlenih u isto vreme otvori bolovanje, kazao je Čadež i dodao da to nije samo problem u kompaniji „MAGNA“, već da se sa sličnim problemom suočavaju i druge kompanije u Srbiji.\nGeneralni menadžer „Magna Seating“ zadovoljan je kaže poslovanjem u Srbiji i u narednom periodu planira proširenje radnih kapaciteta, kao i nova zapošljavanja, te da to podrazumeva zapošljavanje radnika i iz okolnih opština.\nSastanku menadžmenta „MAGNE“ i predsednika PKS-a prisustvovao je i direktor trim operacija kompanije „MAGNA“ u Evropi Erdin Nihat, koji je izjavio da je veoma zadovoljan poslovanjem te firme u proteklih pet godina u Srbiji.\nNihat je kao problem istakao saobraćajnu povezanost sa Novim Sadom i pojedine infrastrukturalne probleme, ali i izrazio uverenje da će lokalana samouprava uz pomoć PKS-a i Vlade Srbije pomoći „MAGNI“ u prevazilaženju tih nedostataka.\nTa kompanija je treći najveći dobavljač proizvoda za autoindustriju u svetu.\nKako tvrde iz menadžmenta „MAGNE“, firma raste i trenutno ima preko 150.000 zaposlenih, posluje u 29 zemalja, a u Odžacima radi više od 1.200 radnika, što ga čini najvećim pogonom te kompanije u Evropi.


RTCG - Radio Televizija Crne Gore - Nacionalni javni servis :: Turizam i ekologija :: Za EU standarde treba više milijardi €\n[ Mina-biznis ]\nKVALITET VODA 03. 09. 2015. 13:19 >> 13:09 1\nZa EU standarde treba više milijardi €\nZa očuvanje postojećeg kvaliteta voda i implementaciju svih direktiva i standarda Evropske unije (EU) u toj oblasti, potrebno je više milijardi eura, ocijenio je ministar poljoprivrede i ruralnog razvoja, Petar Ivanović.\nOn je kazao da je problem čuvanje kvalitet vode koji opada pojavom industrije, različitih pesticida i đubriva, zbog čega je važna saradnja kako bi postojeći kvalitet zadržali što je moguće više.\n“Oblast voda pripada oblasti životne sredine, koja je kao i poglavlje 27 u nadležnosti Ministarstva turizma. Nemam nikakve projekcije koliko će to sve ukupno da košta, ali usuđujem se reći da je u pitanju više milijardi eura koje je potrebno da bi se kvalitet zadržao na nivou kakav je, a u ovom momentu imamo kvalitetnije vode od mnogih zemalja EU”, rekao je Ivanović novinarima na konferenciji-Jačanje kapaciteta za upravljanje vodnim resursima.\nKonferenciju su organizovali Ministarstvo poljoprivrede i ruralnog razvoja i Međunarodna komisija za zaštitu rijeke Dunav (ICPDR).\nIvanović je naveo da je u normativnom dijelu usvojen Zakon o vodama, a preuzeta je ne samo opšta, nego i sve pojedinačne direktive koje u ovom momentu postoje u EU.\n“To znači da smo se obavezali da ćemo imati ista pravila i standarde i taj dio posla je već završen. Uvijek je interesantnija primjena svake direktive, a iskustvo pokazuje da je prosječna zemlja koja je sada član EU utrošila oko šest godina u primjeni Opšte direktive za vode”, precizirao je Ivanović.\nOn je rekao da raste broj bunara u Crnoj Gori, ima sve veći broj korisnika vode, više se ispituje voda i dolazi se do saznanja da u nekim sredinama njen kvalitet pada.\n“Upravo zbog toga su nam potrebne mjere, standardi, brze reakcije da bi mogli da sačuvamo prirodno dobar kvalitet vode koju imamo. Potrebne su nam baze podataka i monitoring da bi vidjeli šta se dešava u oblasti vode i brze reakcije. Da bi to mogli, moramo obučiti ljude i zbog toga ova radionica ima puni smisao”, smatra Ivanović.\nSekretar ICPDR, Ivan Zavadski, saopštio je da u sektoru voda u Crnoj Gori postoje izazovi, iako je država daleko stigla sa svime što je radila.\n“Međutim, postoji potreba da se rad na terenu prilagodi. Postoje propisi, imate Zakon o vodama, međutim treba da institucije dobiju kapacitet da mogu da implementiraju dva važna evropska dokumenta, odnosno Okvirnu direktivu o vodama i Direktivu o poplavama”, naveo je Zavadski.\nPrema njegovim riječima, Crna Gora je članica ICPDR, što znači da je Komisija u mogućnosti da pomogne ekspertima u Crnoj Gori da se suoče sa izazovima prilikom implementacije ta dva veoma važna zakonska propisa.\nZavadski je dodao da su zadovoljni što mogu da pomognu crnogorskim ekspertima da se uključe u to, jer se pitanje riječnog sliva Dunav ne tiče samo podunavskih zemalja s obzirom na to da ima uticaja i na bazen rijeke Drine i ostale djelove koji su povezani.\n“Zato zajednički radimo na pitanjima zaštite rijeke, kvaliteta vode i poplava i to je uzajamna saradnja”, naveo je on.\nPomoćnik direktora Instituta za vodoprivredu “Jaroslav Černi” iz Srbije, Miodrag Milovanović, rekao je da je Okvirna direktiva o vodama donijeta 2000. godine u okviru EU, pri čemu sve zemlje koje su u procesu pristupanja EU moraju da usklade svoje zakonodavstvo u oblasti voda sa onim u EU.\n“U Srbiji su prvi koraci učinjeni 2010. godine sa djelimičnim prilagođavanjem našeg zakona Okvirnoj direktivi o vodama, pri čemu nas čeka još dugi put”, ocijenio je Milovanović.\nOn je rekao da je za Srbiju primjena svih tih direktiva i ispunjavanja standarda EU oko deset milijardi eura.\n“To su ogromne pare za Srbiju koja ih u ovom trenutku nema. Nas čeka dug put, prvo pregovora sa EU o definisanju i produžetka rokova implementacije tih direktiva za koji se mogu realno postići standardi EU”, naveo je Milovanović.\nNa skupu su učestvovali predstavnici zemalja regiona, članica Komisije za zaštitu rijeke Dunav, kao i njihovi eksperti u toj oblasti.\nČlanice ICPDR, organizacije koja radi na očuvanju i održivoj upotrebi voda u slivu Dunava, su, osim Crne Gore, Njemačka, Austrija, Češka, Slovačka, Mađarska, Slovenija, Hrvatska, Bosna i Hercegovina, Srbija, Rumunija, Bugarska, Moldavija i Ukrajina.\nPetar Ivanović Voda


Odbijeni za vize SAD - BIGportal.ba\nOdbijeni za vize SAD\nMart 8, 2019 April 4, 2019 056\nSAD su odbile da izdaju vize za više od 20 predstavnika prištinskih institucija, kao rezultat odbijanja prištinske vlade da ukine takse od 100 odsto na robu iz Srbije i BiH, izjavio je ministar pravde Abelard Tahiri.\n“Takse su bile dobra odluka zbog agresije Srbije prema Kosovu. To sam rekao više puta. Nismo konsultovali zemlje saveznice povodom te odluke jer smo smatrali da mi kao institucije imamo pravo da se suprotstavimo zemlji koja pokušava da naškodi našoj međunarodnoj subjektivnosti. Međutim, sada smo došli do tačke kada ovo ometa naše odnose”, rekao je Tahir, prenosi Koha.\nDodao je da kosovska vlada neće pasti zbog taksi, ali da se moraju uložiti napori da se ojačaju dobri odnosi sa saveznicima, te da nijedan političar ne bi trebalo da razmišlja o izbornim glasovima kada su u pitanju odnosi sa SAD.\nZbog odbijanja da ukine mjeru stopostotno uvećanih taksi, SAD su prvo suspendovale pravo na vizu premijeru privremenih prištinskih institucija Ramušu Haradinaju, koji imao poziv da prisustvuje tradicionalnom Molitvenom doručku.\nUŽAS U KOSOVSKOJ MITROVICI Radnik pao na terasu, pa na DJEVOJČICU koja je prolazila ulicom\nFinska: Reforme nisu sprovedene, vlada podnijela ostavku\nErdogan se nije šalio: Turska gomila vojne snage i opremu na granici sa Sirijom\nPSŽ sa dva igrača više protutnjao Nicom


Negativno revizorsko mišljenje „Željeznicama“ – Zvornik Danas\nNaslovna/VIJESTI/Politika/Negativno revizorsko mišljenje „Željeznicama“\nNegativno revizorsko mišljenje „Željeznicama“\nGlavna služba za reviziju javnog sektora Republike Srpske dala je negativno mišljenje na godišnji finansijski izvještaj „Željeznica Republike Srpske“ za 2012. godinu.\nGlavni revizor Duško Šnjegota rekao je da su „Željeznice Republike Srpske“ zapošljavale radnike bez raspisivanja javnog konkursa, čime su narušeni principi jednakosti pri zapošljavanju i potpune transparentnosti.\n„Ovo preduzeće nema dokaze i podatke o vjerodostojnosti priznatih i objelodanjenih vrijednosti nekretnina, postrojenja i opreme. Uprava nije donijela ni uputstvo o nabavci, što je predviđeno Zakonom o javnim preduzećima“, rekao je Šnjegota, predstavljajući revizorski izvještaj.\nGeneralni direktor „Željeznica Republike Srpske“ Dragan Savanović kaže da je 2012. godine sačinjen program restrukturisanja ovog preduzeća, ali da ga do danas nije razmatrala Vlada Srpske.\n„`Željeznicama Republike Srpske` od 2011. godine dodjeljivan je najmanji grant od njihovog osnivanja. Problem je što su značajno povišeni porezi i doprinosi, čime je ovo preduzeće dovedeno u nezavidan položaj“, rekao je Savanović u obraćanju u Narodnoj skupštini Republike Srpske.\n„Uprkos određenim problemima, poboljšane su mnoge stvari na koje je bilo primjedbe u revizorskim izvještajima“, dodao je Savanović.\ndusan snjegota revizor zeljeznice rs


Komemoracioni skup povodom smrti Dragiše Stankovića – MEDIJA CENTAR VOJVODINE\n« 9. izdanje BBB Festivala kratkih filmova\nPanel diskusija “Utiče li upravljanje otpadom na klimatske promene?” »\nOvim putem vas pozivamo na komemoracioni skup povodom smrti našeg prijatelja i kolege Dragiše Stankovića.\nKomemoracioni skup će biti održan sutra, u utorak 6. novembra 2018. u 14h u Nezavisnom društvu novinara Vojvodine (Zmaj Jovina 3/1).\nPozivamo da budete sa porodicom Stanković i prijateljima, kolegama.\nBio je član Nezavisnog društva novinara Vojvodine, Nezavisnog udruženja novinara Srbije, Vojvođanskog kluba i Udruženja antifašista Novog Sada\nNext story Panel diskusija “Utiče li upravljanje otpadom na klimatske promene?”\nPrevious story 9. izdanje BBB Festivala kratkih filmova


Siniša Mali: Jasno je da nas nerešen status Kosova košta i da će nas koštati, i to u svakom smislu | Hronika\nPočetna strana > Hronika > Siniša Mali: Jasno je da nas nerešen status Kosova košta i da će nas koštati, i to u svakom smislu\nBeograd -- Ministarstvo finansija uveliko priprema budžet za 2020. godinu, izjavio je resorni ministar Siniša Mali.\nOn je naveo da će veliki deo novca iz državne kase biti opredeljen za javne investicije, odnosno za putnu i železnicku infrastrukturu.\n"Ocekujemo da za to bude izdvojeno skoro 300 miliona dinara, što je najveća svota koja je za tu namenu odredjena u budžetu poslednjih godina", rekao je Mali za Srpsku ekonomiju, povodom godišnjice preuzimanja funkcije ministra finansija.\nOn je naveo da država želi da gradi još više puteva, kako bi se na taj način Srbija povezala s regionom i Evropom, za šta su obezbedjena značajna sredstva za narednu godinu u budžetu.\n"Politika i ekonomija jesu povezane, ali nije na meni da komentarišem pitanja kao što je referendum o Kosovu. Što se tiče izbora, oni su redovni i svakako nas očekuju na proleće, tako da je jasno da će to biti jedna od stavki u budžetu za 2020. godinu, što je i naša zakonska obaveza".\nNavodi i da će u septembru biti novo povećanje minimalne cene rada, da ono neće biti malo povećanje, a navodi, takodje, da još jedno povećanje plata može da se očekuje u javnom sektoru.\nVlada, dodaje, osniva Agenciju za cirkularne migracije, kako bi konkretnim merama motivisala mlade i uticala na njih da se vrate u zemlju, a jedna od već donetih mera je, kaže, oslobadjanje mladih preduzetnika od plaćanja poreza i doprinosa u prvoj godini poslovanja.


Zbog neplaćanja takse RS godišnje gubi 300.000 KM - Akta.ba\nZbog neplaćanja takse RS godišnje gubi 300.000 KM\n04.03.2010. 08:39 / Izvor: Glas Srpske\nZbog neplaćanja boravišne takse Republika Srpska u prosjeku godišnje gubi između 250.000 i 300.000 maraka, rekla je pomoćnik ministra za turizam i ugostiteljstvo Jadranka Stojanović.\nOvaj iznos je, kaže ona, i veći ako se u obzir uzme segment "sive ekonomije" u turizmu, odnosno neprijavljivanje gostiju.\nUkupan prihod od boravišne takse na nivou RS lani je iznosio 685.505 maraka, što je za oko 13 odsto manje u odnosu na 2008. godinu.\n"Poznato je da zvanični statistički podaci u oblasti turizma ne pružaju stvarnu sliku o ukupnom obimu turističkog prometa, a prema procjeni Ministarstva trgovine i turizma i svih relevantnih faktora u turizmu, najmanje 30 odsto prometa u turizmu spada u "sivu ekonomiju"", kazala je Stojanovićeva.\nDodala je da, ako se broj noćenja u 2009. godini pomnoži sa prosječnim iznosom boravišne takse od 1,5 KM, dobije se iznos od oko 850.000 maraka koje je trebalo prikupiti u 2009. godini po osnovu uplaćene boravišne takse, a prema podacima Poreske uprave RS za 2009. godinu, prikupljeno je oko 685.505 maraka.\nOd ukupnih uplata boravišne takse, opština Banja Luka učestvuje sa 28 odsto, zatim opština Pale sa 19, opština Bijeljina sa osam odsto, a zatim slijede opštine Laktaši i Prijedor.\nU Turističkoj organizaciji RS kažu da je, prema podacima Republičkog zavoda za statistiku u RS, u 2009. godini ostvareno 564.091 noćenje, dok je prema uplatama boravišne takse, koje im dostavlja Ministarstvo finansija RS, ostvareno 384.890 noćenja.\n"Ukupan prihod od boravišne takse u 2009. godini iznosi 685.505 maraka. Razlika u broju noćenja iznosila je 180.000, čime je izgubljeno 280.000 maraka", kazali su u Turističkoj organizaciji RS.\nDodali su da je, od ukupno 63 opštine, boravišna taksa naplaćena u 42 opštine na području RS.\n"Zbog neplaćanja boravišne takse direktno su oštećeni Turistička organizacija RS i turističke organizacije opština i gradova RS. Republički zavod za statistiku ne dobija izvještaje o broju noćenja iz svih opština RS kao i od određenog broja neregistrovanih objekata, što nam onemogućava da saznamo stvarno stanje o broju dolazaka i noćenja turista", kazali su u Turističkoj organizaciji RS.\nDodali su da su zbog loše naplate boravišne takse, a s ciljem pronalaženja rješenja za bolju naplatu razgovarali sa predstavnicima Poreske uprave RS.\n"Pokušavamo da kroz analize prijavljene i uplaćene boravišne takse neplatiše podvrgavamo redovnim kontrolama i samim tim povećamo naplatu, odnosno da animiramo smještajne subjekte da uplaćuju bar dio boravišnih taksi koji su prijavili u poreskim prijavama", kazali su u Turističkoj organizaciji.\nPrema Zakonu o boravišnoj taksi i propisima lokalne samouprave, visina boravišne takse iznosi od 0,5 do dvije marke. Prosječan iznos boravišne takse na teritoriji RS iznosi 1,5 maraka, a boravišnu taksu plaća ugostitelj koji pruža usluge smještaja.\nneplaćanja boravišne takse\nMinistarstv trgovine i turizma\nRepubličk zavod za statistiku u RS


PORAŽAJAVUĆE: Crna Gora i Makedonija prema indeksu ljudskog kapitala najgore u regionu\npetak, 12 oktobar 2018 14:09\nCrna Gora, prema novim rezultatima Indeksa ljudskog kapitala (Human Capital Index, HCI) koje je predstavila Svjetska banka, našla se na 59. mjestu od ukupno 157 zemalja. Iako je, na prvi pogled, Crna Gora postigla značajne rezultate koje je Svjetska banka znala da vrednuje, poražavajuća je činjenica da su skoro sve države regiona bolje rangirane od nas.\nIndeks HCI se sastoji iz pet pokazatelja: vjerovatnoća da se doživi peta godina života, očekivani broj godina školovanja, harmonizovani rezultati na testovima kao mera kvaliteta učenja, procenat 15-ogodišnjaka koji će doživjeti starost od 60 godina i udio djece koja ne zaostaju u rastu.\nPrema indeksu ljudskog kapitala, 100 od 100 djece rođene u Crnoj Gori će doživeti 5. rođendan i očekuje se da dijete koje sa četiri godine krene u predškolsku ustanovu završi 12,4 godine školovanja do 18. rođendana.\nTakođe, kako je objavljeno u istraživanju, 91 odsto današnjih 15-godišnjaka će doživjeti 60-tu godinu. Devet od 100 djece je omalovažavano, a 91 od 100 djece nema problema sa neuhranjenošću.\nPoražavajuće je i da će dijete koje se danas rodi u Crnoj Gori dostići tek 62 odsto svog punog potencijala sa 18 godina.\nOd država regiona najbolje je rangirana Srbija koja se našla na 27. mjestu, zatim Hrvatska (36. mjesto), Albanija (56. mjesto), Bosna i Hercegovina (58. mjesto). Iza nas je jedino Makedonija koja je zauzela 88. mjesto sa indeksom 0,54.\nKako su kazali iz Svjetske banke ljudski kapital - znanje, vještine i zdravlje koje ljudi akumuliraju tokom života, bili su ključni faktor zaslužan za stope stabilnog ekonomskog rasta i smanjenja siromaštva u velikom broju zemalja u 20. vijeku, a naročito u Istočnoj Aziji.\n"Ljudski kapital često je jedini kapital koji posjeduju najsiromašniji", rekao je predsjednik Grupe Svjetske banke Džim Jong Kim i dodao da je ljudski kapital ključni faktor podsticaja održivog i inkluzivnog ekonomskog rasta i da je njegova izgradnja od suštinskog značaja za sve zemlje i njihovu konkurentnost u ekonomiji u budućnosti.\n"Ovaj indeks stvara direktnu vezu između poboljšavanja ishoda u zdravstvu i obrazovanju, produktivnosti i ekonomskog rasta. Nadam se da će zemlje podstaći da hitno reaguju i investiraju više i djelotvornije u ljude", kazao je Džim Jong Kim.\nIndeks ljudskog kapitala za 157 zemalja Svetska banka pravi da bi se izmjerio doprinos ljudskog kapitala produktivnosti sljedeće generacije radnika.\nTaj indeks odražava produktivnost djeteta rođenog danas kao budućeg radnika, u odnosu na produktivnost kakva bi mogla da bude ukoliko bi to dijete imalo besprekorno zdravlje i potpuno visokokvalitetno obrazovanje.\nViše iz ove kategorije « MMF pohvalio kvalitet tehničke saradnje sa Crnom Gorom Simović sa korisnicima IPARD podrške: Čuvajući tradiciju pravimo dogovor za ovovremeni napredak privrede, Cetinja i Crne Gore »


Otvoren Regionalni inovacioni smart siti centar u Malom Zvorniku - vesti - srp\nMinistar za inovacije i tehnološki razvoj Nenad Popović otvorio je Regionalni inovacioni smart siti centar u Malom Zvorniku, najsavremeniji zajednički prostor za rad budućih tehnoloških preduzetnika u tom delu Srbije.\nMinistar Popović je ukazao na to da će mladi inovatori u ovom smart siti centru, pored najsavremenije opreme i uređenog prostora po svetskim standardima, imati i najsnažniju mentorsku podršku, kako iz naše zemlje tako i iz inostranstva, za pokretanje biznisa i komercijalizaciju njihovih ideja na tržištu. „Želimo da mladi ostaju u Malom Zvorniku, da tu osnuju svoje porodice i grade profesionalne karijere, znajući da u svom rodnom mestu imaju uslove za rad i napredovanje, rekao je Popović. „Ovaj centar, takođe, moći će da koriste i mladi iz Republike Srpske, posebno obližnjeg Zvornika gde postoji odlična baza inženjera na Tehnološkom fakultetu. Siguran sam da će u budućnosti ovaj Regionalni inovacioni smart siti centar postati jedan od vodećih centara za razvoj inovacija i digitalnih rešenja u turizmu i zaštiti životne sredine, naglasio je Popović.\nRegionalni inovacioni smart siti centar u Malom Zvorniku, pored zajedničkog prostora za rad, koji se prostire na 165 kvadratnih metara, sadrži kancelarijski prostor, kuhinje, prostor za prezentacije, arhive, sale za sastanke i video konferencije, server sale i raspolaže najsavremenijom tehnološkom opremom.


Leskovački radikali priključili se akciji prikupljanja potpisa protiv javnih izvršitelja – Info Centar Juga\nSrpska radikalna stranka pokrenula je akciju prikupljanja potpisa protiv javnih izvršitelja uz peticiju za stavljanje van snage Zakona o izvršenju i obezbeđenju. Gradski odbor Srpske radikalne stranke u Leskovcu priključio se akciji koju građani mogu potpisati ispred Robne kuće. Ova akcija se sprovodi na čitavoj teritoriji Srbije, s namerom da se prikupi potreban broj potpisa koji će biti predate Narodnoj skupštini, kako bi se ova inicijativa našla na dnevnom redu parlamenta.\n„Zakon o izvršenju i obezbeđenju počeo je da se primenjuje od 2012. godine i njegovom primenom naneto je mnogo zla građanima Srbije, a posebno su se na udaru našle ranjive grupe, stari i nemoćni, porodice sa decom, heroji otadžbinskih ratova“, kazala je predsednica Gradskog odbora Srpske radikalne stranke Lidija Dimitrijević.\nPored prikupljanja potpisa, predstavnici Srpske radikalne stranke podelili su danas novi broj stranačkih novina Velika Srbija, čiji su poslednji broj, kako je kazala Dimitrijevićeva, posvetili najdrastičnijim primerima zloupotrebe javnih izvršitelja.\nDimitrijevićeva je dodala da je javna rasprava o izmenama ovog zakona u toku, kao i da bi izmene uskoro mogle biti usvojene.\nPredstavnici Gradskog odbora Srpske radikalne stranke pozvali su ovom prilikom sve građane Leskovca da svojim potpisima podrže peticiju, poručivši da je to jedini način da svi zajedno stanu na put ovom, novom vidu organizovanog kriminala, dok ne bude prekasno.\nSaobraćajka u Ždeglovu, vozač na sreću prošao sa lakšim povredama


Tribina „Knez Aleksandar Karađorđević – u senci velikog oca“ – Explore Novi Sad\nHomeExplore vestiTribina „Knez Aleksandar Karađorđević – u senci velikog oca“\nTribina „Knez Aleksandar Karađorđević – u senci velikog oca“ biće održana u sredu, 28. avgusta u 19 časova u klubu „Tribina mladih“ Kulturnog centra Novog Sada. Autor i predavač je msr Srđan Graovac, istoričar.\nNeprimetno, gotovo stidljivo i nečujno, bez ikakvog svečanog podsećanja, lani se navršilo 160 godina od sazivanja čuvene Svetoandrejske skupštine. Ovaj izuzetno značajan jubilej je, poput brzog voza, protutnjao pred očima zbunjene i nepripremljene srpske javnosti, kao da se radi o nekom nevažnom događaju, a ne o fenomenu koji je postavio kamen temeljac za razvitak demokratske ustavnosti i parlamentarizma u modernoj srpskoj istoriji. Knez Aleksandar bio je vladar o kome se malo zna u našoj široj javnosti, kao i u srpskoj istoriografiji. Verovatno, razlog za takav odnos prema ovoj istorijskoj ličnosti trebalo bi da pronađemo u činjenici da je on decenijama živeo u senci svoga slavnog oca. Njegove državničke i lične sposobnosti često su se upoređivale sa harizmatičnom ličnošću vođe Prvog srpskog ustanka, što je umanjivalo značaj i ugled kneza Aleksandra u očima javnosti. Jedan od starijih srpskih istoričara Aleksa Ivić ovako je ocenio srpskog kneza: “On je bio dobrodušan čovek i imao je osećaj za pravdu, ali je bio slab duhom i bez sposobnosti za samostalnu političku akciju.” Ovakvo mišljenje je trajno ostalo u našoj istorijskoj nauci, jer je potvrđeno od strane našeg istaknutog istoričara Slobodana Jovanovića. Nepovoljnu ocenu ličnosti kneza Aleksandra nepravedno bi bilo poistovetiti i sa njegovim režimom, odnosno sa političkim dešavanjima i ekonomskim prilikama koje su vladale u vreme njegove vlaavine od 1842. do 1858. godine.\nMaterijalni podaci i istorijske činjenice pokazuju da je za vreme vladavine Karađorđevog sina zabeležen vidan napredak, naročito u jačanju države, porastu privredne aktivnosti i razvoju školstva.Srbija je dobila prvi Građanski zakonik, čime su udareni temelji pravne države i zaštićena građanska i ljudska prava svih stanovnika naše zemlje. Tada je napisano i čuveno Načertanije. Samo ova dva krupna državnička akta dovoljna su za utemeljenje drugačijeg pogleda na ulogu Karađorđevog sina u našoj istoriji. Istorijske okolnosti prilikom Aleksandrovog stupanja na kneževski presto bile su veoma povoljne za njega. Rasla je popularnost Karađorđevića, a opadala naklonost naroda prema Obrenovićima, zbog nečasne uloge kneza Miloša u ubistvu Karađorđa. Osim toga, porodične veze Karađorđevića sa narodom bile su mnogostrane i duboko ukorenjene.\nU unutrašnjoj politici, knez Aleksandar dolazi u sukob sa članovima Državnog saveta, što kulminira sazivanjem Svetoandrejske narodne skupštine u decembru 1858, koja je iznudila njegovu abdikaciju. Posle silaska sa kneževskog trona, knez Aleksandar se povukao na svoje imanje u blizini Temišvara. Njegov miran život poremetila je optužba da je za zaverenike u atentatu na kneza Mihaila obezbedio novac i oružje. Osuda za delo koje nije učinio duboko ga je povredila. Knez Aleksandar Karađorđević umro je u Temišvaru, 3. maja 1885. godine (po novom kalendaru), a sahranjen je u Beču, gde mu je grob oskrnavljen, a lobanja ukradena 1911. godine. Lobanja je uskoro pronađena na groblju u jednom žbunu, a posmrtni ostaci Aleksandra i njegove supruge, kneginje Perside ponovo su sahranjeni 22. decembra 1911. godine (po julijanskom kalendaru) u zadužbini Kralja Petra Prvog na Oplencu.


Izvor: NoviMagazin.rs, 16.Nov.2018, 00:22\nU saopštenju se navodi da eksperti izražavaju protest zbog odbijanja vlasti da im dozvoli posetu "tranzitnim zonama Reške i Tompa, gde se migranti i tražioci azila, među kojima su i deca, lišavaju slobode".\nNavedeno je i da su mađarske vlasti unapred >> Pročitaj celu vest na sajtu NoviMagazin.rs << upoznate da Radna grupa želi da poseti te lokacije.\nMađarska je 2015. podigla ogradu od bodljikave žice na granicama sa Srbijom i Hrvatskom, gde je uspostavila "tranzitne zone" u kojima se tražioci azila zadržavaju do rešavanja zahteva.\nVlasti u Budimpešti su pozvale ekspertu UN da posete zemlju od 12. do 16. novembra.\nRadna grupa je navela da njihov mandat predviđa "slobodu istrage".\nŽeneva -- Eksperti iz Radne grupe UN za arbitrarno pritvaranje saopštili su da prekidaju posetu Mađarskoj...Oni su to naveli pošto im nije dozvoljen pristup dvema "tranzitnim zonama" blizu granice sa Srbijom u kojima se migranti okupljaju...U saopštenju se navodi da eksperti izražavaju protest...


Zajedničkim delovanjem do bolje zaštite dece od zloupotrebe putem interneta – Personal magazin\nZamenik predsednika Vlade Republike Srbije i ministar unutrašnjih poslova Ivica Dačić i direktor regionalne kancelarije nevladine organizacije „Save the children Norway“ Bjorn Hagen potpisali su danas u Beogradu Memorandum o…\nZamenik predsednika Vlade Republike Srbije i ministar unutrašnjih poslova Ivica Dačić i direktor regionalne kancelarije nevladine organizacije „Save the children Norway“ Bjorn Hagen potpisali su danas u Beogradu Memorandum o saradnji u borbi protiv iskorišćavanja dece putem informacionih tehnologija.\nDačić i Hagen su nakon potpisivanja ovog dokumenta zaključili da je neophodno zajedničko delovanje u rešavanju ovog globalnog problema u vremenu širenja interneta, u kojem vršioci krivičnih dela postaju sve lukaviji i teže ih je otkriti.\nZamenik predsednika Vlade je ukazao na to da je u cilju zaštite dece neophodan paralelan rad na unapređenju zakonodavnog okvira i profesionalnih kapaciteta, kao i usavršavanje i opremanje naših kadrova.\nOn je izrazio očekivanje da će na osnovu ove saradnje uskoro biti usaglašen i model nacionalne strategije u ovoj oblasti.\nDačić je podsetio na to da su više od polovine žrtava trgovine ljudima upravo deca mlađa od 18 godina i da je, pored strategije, u planu izrada i Akcionog plana u cilju zaštite dece od seksualne zloupotrebe putem interneta.\nZaštita maloletnika od svih vidova zloupotreba i iskorišćavanja, kako je naglasio, mora se odvijati na svim nivoima.\nPrema njegovoj oceni, rizici i opasnosti od seksualne eksploatacije dece na internetu su veliki i zahtevaju formiranje posebnog centra koji će se baviti tim problemom.\nOn je ukazao na dobru saradnju Srbije u ovoj oblasti sa nadležnim službama u Sjedinjenim Američkim Državama i Velikoj Britaniji, uz podsećanje na to da je nekoliko desetina ljudi uhapšeno upravo na osnovu informacija koje im je prosledio MUP.\nDačić i Hagen su ocenili da će memorandum predstavljati korak dalje u unapređenju saradnje i poboljšanju rezultata u borbi protiv ovog teškog krivičnog dela, kao i da će kazne za prekršioce zakona biti maksimalno iskorišćene.\nHagen je naglasio da je ohrabrujuća rešenost Ministarstva unutrašnjih poslova Srbije da istraje u borbi protiv zloupotrebe dece, uz napomenu da je neophodan sveobuhvatni pristup ovom problemu.\nOn je podsetio na to da je održavanje međunarodne konferencije na ovu temu u junu ove godine u Srbiji, u čijem je radu učestvovalo 16 zemalja, našu zemlju svrstalo u društvo onih država koje daju značajan doprinos u borbi protiv ovog gnusnog čina.\nZajedničkim delovanjem do bolje zaštite dece od zloupotrebe putem interneta was last modified: November 24th, 2011 by Redakcija


Posle pobede nad Partizanom sve se poremetilo...\nIskusni stručnjak Milan ''Đumi'' Đuričić nije više trener niškog Radničkog, prenele su večeras ''Novosti''.\nOn je prošlog meseca preuzeo ekipu Radničkog posle odlaska Radoslava Bataka, sjajno je startovao, a Nišlije su pod Đuričićevim vođstvom savladale i Partizan sa 1:0 na ''Čairu''.\nMeđutim, posle te utakmice koronavirus se uvukao u redove Radničkog, zaražen je bio krilni fidbaler >> Pročitaj celu vest na sajtu Sportske.net << Nenad Gavrić, potom šef struke Milan Đuričić, a nešto kasnije i veći deo stručnog štaba.\nOd tada je Radnički ušao u seriju poraza, ispao je i iz Kupa, pa je i pre potpunog oporavka članova stručnog štaba odlučeno da se potraži novo rešenje na mestu trenera.\n''Već duži period moji saradnici i ja smo odsustni sa terena zbog problema sa virusom KOVID-19, Činjenica je da još 10 dana moramo biti u izolaciji i ne možemo pomoći ekipi u trenucima kada Radnički ima dve utakmice, sa Vojvodinom i Radom.\nNažalost, KOVID-19 je u potpunosti poremetio naše planove i ima direktan uticaj na rezultate. U dogovoru sa stručnim štabom i saradnicima koji su zaraženi Kovidom odlučili smo da se povučemo sa pozicije trenera koji vode prvi tim jer mi to u poslednjih mesec dana nismo ni radili.\nZahvaljujemo se svima u FK Radnički na saradnji i iskreno nam je žao što je jedan dobar početak uništen Kovidom. Posebno se zahvaljujemo našim saradnicima koji ostaju u klubu i igračima na kojima je težak zadatak da preokrenu rezultatsku krizu'', istakao je Đuričić, a prenose ''Novosti''.\nLegendarni vaterpolo golman Aleksandar Šoštar predstavljen je danas kao novi sportski direktor vateropolo kluba Novi Beograd. . Šoštar je najnovije pojačanje u Novom Beogradu, a zajedno sa njim klub je predstavio ceo stručni kadar, koji čine šef stručnog štaba Vladimir...